tripathysagar/odia_wiki huggingface dataset:
କେଲଏଡ ଏକ ବିଶେଷ ଧରଣର କ୍ଷତଦାଗ ଯାହା ଚର୍ମପୃଷ୍ଠଠାରୁ ଉପରକୁ ଥାଏ, ରବର ଭଳି ଲାଗେ, ମୂଳ କ୍ଷତଠାରୁ ଆକାର ବଡ଼ ଥାଏ ଏବଂ ଟାଣ ଲାଗେ  ଏହାର ରଙ୍ଗ ଚର୍ମ ସ‌ହିତ ସମାନ ଥାଇପାରେ, ଲାଲ କିମ୍ବା କଳା ହୋଇପାରେ  କୁଣ୍ଡେଇ ହେବା, ଜଳିବା ଅନୁଭବ କିମ୍ବା ଯନ୍ତ୍ରଣା ମଧ୍ୟ ହୋଇପାରେ  ପ୍ରାରମ୍ଭିକ ଆଘାତର ଅନେକ ମାସ ପର୍ଯ୍ୟନ୍ତ ସେମାନେ ଗଠିତ ହୋଇପାରନ୍ତି ନାହିଁ  ଏଗୁଡ଼ିକ ଅଣ-କର୍କଟ ଅଟେ  ଜେନେଟିକ୍ ଏବଂ ପରିବେଶର ମିଶ୍ରିତ କାରଣ ଯୋଗୁ ସେଗୁଡ଼ିକ ଘଟିଥାଏ  ସଙ୍କଟରେ ଥିବା ଲୋକର ଚର୍ମରେ ଯେ କୌଣସି ଆଘାତ ପରେ ଏହି ରୋଗ ହୋଇପାରେ  ଅନ୍ତର୍ନିହିତ କାର୍ଯ୍ୟବିଧି: ଅସ୍ୱାଭାବିକ କ୍ଷତ ଆରୋଗ୍ୟ ଯୋଗୁ ହେଉଥିବା ଅନୁମାନ କରାଯାଏ  ଏହାକୁ ଦେଖି ସାଧାରଣତଃ ନିର୍ଣ୍ଣୟ କରାଯାଇପାରେ ଓ ବାୟୋପ୍ସି କରି ନିଶ୍ଚିତ କରାଯାଇପାରେ। ଏହା ହାଇପରଟ୍ରଫିକ ସ୍କାରଠାରୁ ପୃଥକ ରୋଗ ଯେଉଁଥିରେ ମୂଳ କ୍ଷତ ସ୍ଥାନ ବାହାରକୁ ଦାଗ ଯାଇଥାଏ  ଏହାର ଚିକିତ୍ସା କଷ୍ଟସାଧ୍ୟ  ଏହି ରୋଗ ନିମନ୍ତେ କର୍ଟିକୋସ୍ଟିରଏଡ, କ୍ରାୟୋଥେରାପି, ରାଡିଏସନ ଥେରାପି, ଲେଜର ଥେରାପି ଓ ଶଲ୍ୟ ଚିକିତ୍ସା ପ୍ରୟାସ କରାଯାଇପାରେ  କଳା ଚର୍ମ ଥିବା ଲୋକଙ୍କ ଏହି ରୋଗ ହାର ୪.୫ରୁ ୧୬% ଅଟେ  ୧୦ରୁ ୩୦ ବର୍ଷ ବୟସର ଲୋକମାନେ ଅଧିକ ପ୍ରଭାବିତ ହୁଅନ୍ତି
ଲେନାଲିଡୋମାଇଡ, ଏକ ବ୍ୟବସାୟୀକ ନାମ ରେଭଲିମିଡ, ହେଉଛି ଏକ ଔଷଧ ଯାହା ଏକାଧିକ ମାଇଲୋମା  (ଏମଏମ/ ) ଏବଂ ମାଇଲୋଡିସପ୍ଲାଷ୍ଟିକ୍ ସିଣ୍ଡ୍ରୋମ  ର ଚିକିତ୍ସା ପାଇଁ ବ୍ୟବହୃତ ହୁଏ  ଅତି କମରେ ଅନ୍ୟ ଏକ ଚିକିତ୍ସା ପରେ ଏମଏମ ଦିଆଯାଏ ଏବଂ ସାଧାରଣତଃ ଡେକ୍ସାମେଥାଜୋନ ସହିତ ବ୍ୟବହୃତ ହୁଏ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଗଲୁ, ଗଣ୍ଠି ଯନ୍ତ୍ରଣା, ଜ୍ୱର, ମୁଣ୍ଡବିନ୍ଧା ଏବଂ ଶୋଇବାରେ ଅସୁବିଧା ହୋଇପାରେ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ ପ୍ଲାଲେଟ୍, ନିମ୍ନ ଶ୍ୱେତ ରକ୍ତ କଣିକା ଓ ରକ୍ତ ଜମାଟ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ  ବୃକ୍‌କ ସମସ୍ୟା ଥିବା ଲୋକଙ୍କଠାରେ ଏହାର ମାତ୍ରା ନିୟନ୍ତ୍ରଣ କରିବା ଆବଶ୍ୟକ ହୋଇପାରେ  ଏହାର ଥାଲିଡୋମାଇଡ ପରି ରାସାୟନିକ ଗଠନ ଅଛି କିନ୍ତୁ କାର୍ଯ୍ୟର ଏକ ଭିନ୍ନ ପ୍ରଣାଳୀ ଅଛି  ଏହା କିପରି କାର୍ଯ୍ୟ କରେ ତାହା ୨୦୧୯ ସୁଦ୍ଧା ସମ୍ପୂର୍ଣ୍ଣ ରୂପେ ସ୍ପଷ୍ଟ ହୋଇନାହିଁ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ୨୦୦୫ ମସିହାରେ ଲେନାଲୋଡିମାଇଡ ଅନୁମୋଦିତ ହୋଇଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ଯୁକ୍ତରାଷ୍ଟ୍ରରେ ୨୦୧୯ ସୁଦ୍ଧା ଏହାର ଏକ ମାସର ମୂଲ୍ୟ ପ୍ରାୟ ୧୬,୦୦୦ରୁ ୨୧,୦୦୦ ଆମେରିକୀୟ ଡଲାର ଅଟେ। ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୩,୪୦୦ରୁ ୪,୪୦୦ ପାଉଣ୍ଡ ଅଟେ
କାକଟପୁର  (କ୍ରମିକ ସଂଖ୍ୟା: ୧୦୫) ପୁରୀ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: କୋଣାର୍କ (ବି), କାକଟପୁର ବ୍ଳକ, ଅସ୍ତରଙ୍ଗ ବ୍ଳକ ଓ ଗୋପ ବ୍ଳକର କିଛି ଅଞ୍ଚଳ  ।ଗତ ୨୦୨୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ତୁଷାରକାନ୍ତି ବେହେରା ଭାରତୀୟ ଜନତା ପାର୍ଟି ପ୍ରାର୍ଥୀ ବାଇଧର ମଲ୍ଲିକଙ୍କଠାରୁ ୨୩,୧୫୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସୁରେନ୍ଦ୍ର ସେଠୀ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ରବିନ୍ଦ୍ର କୁମାର ସେଠୀଙ୍କଠାରୁ ୪୧୩୦୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରବି ମଲ୍ଲିକ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ବିଶ୍ୱ ଭୂଷଣ ଦାସଙ୍କଠାରୁ ୧୫,୨୨୧ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୭ରୁ ୨୦୧୪ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ସୁରୀନ୍ଦର କୌର,  (ଜନ୍ମ ୧୨ ଜୁଲାଇ , ୧୯୮୨) ଜଣେ ଭାରତୀୟ ଜାତୀୟ ମହିଳା ହକି ଖେଳାଳି  ।ତାଙ୍କର ଜନ୍ମ ହରିୟାଣା ରାଜ୍ୟର କୁରୁକ୍ଷେତ୍ର ଜିଲ୍ଲାରେ ଶହବାଦ ମରକନ୍ଦାଠାରେ ହେଇଥିଲା । ନୂଆ ଦିଲ୍ଲୀଠାରେ ହେଇଥିବା ଏସିଆ କପ ମହିଳା ହକି ପ୍ରତିଯୋଗୀତାରେ ଭାରତ ସ୍ୱର୍ଣ୍ଣ ପଦକ ଜିତିଥିବା ଦଳରେ ସେ ୨୦୦୪ ମସିହାରେ ଖେଳିଥିଲେ । ଏହା ସହ ସେ ୨୦୦୬ ମସିହାରେ ଦୋହାଠାରେ ହେଇଥିବା ଏସିଆ କପ ଓ ୨୦୦୨ ମସିହାରେ ଜୋହାନ୍ସବର୍ଗଠାରେ ହେଇଥିବା ଚମ୍ପିୟାନ ଚେଲେଞ୍ଜ ହକି ପ୍ରତିଯୋଗୀତାରେ ଭାରତୀୟ ମହିଳା ଦଳରେ ସାମିଲ ଥିଲେ ।
ଡୋରାଭାଇରାଇନ/ଲାମିଭୁଡାଇନ/ଟେନୋଫୋଭିର  (ଇଂରାଜୀ ଭାଷାରେ ), ଡେଲଷ୍ଟ୍ରିଗୋ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ମିଶ୍ରଣ ଯାହାକି ଏଚଆଇଭି/ଏଡସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପ୍ରାରମ୍ଭିକ ଚିକିତ୍ସା ଭାବରେ ବ୍ୟବହୃତ ହୋଇପାରେ। ଜଣେ ବ୍ୟକ୍ତି ଆବଶ୍ୟକ କରୁଥିବା ଏହା ଏକମାତ୍ର ଔଷଧ ହୋଇପାରେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ଅଇ, ଏବଂ ଅସ୍ୱାଭାବିକ ସ୍ୱପ୍ନ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା, ଓଷ୍ଟିଓପୋରୋସିସ ଏବଂ ପ୍ରତିରକ୍ଷା ପୁନଃ ନିର୍ମାଣ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏଥିରେ ଡୋରାଭାଇରାଇନ, ଏକ ଅଣ-ନ୍ୟୁକ୍ଲିଓସାଇଡ ରିଭର୍ସ ଟ୍ରାନ୍ସକ୍ରିପାଟେଜ ଇନହିବିଟର  , ଏବଂ ଲାମିଭୁଡିନ ଓ ଟେନୋଫୋଭିର ଡିସପ୍ରୋକ୍ସିଲ, ଉଭୟ ନ୍ୟୁକ୍ଲିଓସାଇଡ ଆନାଲଗ ରିଭର୍ସ ଟ୍ରାନ୍ସକ୍ରିପଟେଜ ଇନିହିବିଟର ଥାଏ । ୨୦୧୮ ମସିହାରେ ଯୁକ୍ତରାଷ୍ଟ୍ର ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏକ ମାସର ଔଷଧ ଖର୍ଚ୍ଚ ପ୍ରାୟ ୫୮୦ ପାଉଣ୍ଡ ହୋଇଥାଏ । କାନାଡାରେ ଏହି ପରିମାଣର ମୂଲ୍ୟ ପ୍ରାୟ ୮୬୫ କାନାଡ଼ା ଡଲାର ଥିବାବେଳେ ଯୁକ୍ତରାଷ୍ଟ୍ରରେ ଏହା ପ୍ରାୟ ୨୨୫୦ ଡଲାର ଅଟେ ।
ବେନରାଲିଜୁମାବ, ବେପାର ନାମ ଫେସେନ୍ରା, ଇଓସିନୋଫିଲିକ୍ ଆଜମା ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଆଘ୍ରାଣକାରୀ କର୍ଟିକୋଷ୍ଟିର‌ରଡ ଏବଂ ଦୀର୍ଘକାଳୀନ କାର୍ଯ୍ୟକାରୀ ବିଟା-ଆଗୋନିଷ୍ଟ ସହିତ ଉପଶମ ହୋଇନଥିବା ଲୋକମାନଙ୍କଠାରେ ଏହା ବ୍ୟବହୃତ ହୋଇପାରେ । ଚର୍ମ ତଳେ ଇଞ୍ଜେକ୍ସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା ଏବଂ ଗଳା ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍ କିମ୍ବା ହାଇଭ୍ସ୍ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ। ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇଓସିନୋଫିଲ ଉପରେ ଥିବା ଇଣ୍ଟରଲୁକିନ୍ -5 ରିସେପ୍ଟର  ( 125 ) ସ‌ହିତ ଅନୁବନ୍ଧିତ ହେବାଦ୍ୱାରା ସେଗୁଡିକ ନଷ୍ଟ ହୋଇଯାଏ  । ୨୦୧୭ରେ ଆମେରିକାରେ ଏବଂ ୨୦୧୮ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ବେନରାଲିଜୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହାର ଏକ ମାତ୍ରାର ମୂଲ୍ୟ ୨୦୦୦ ପାଉଣ୍ଡ । ଏହି ପରିମାଣ ଔଷଧର ମୂଲ୍ୟ ଯୁକ୍ତରାଷ୍ଟ୍ରରେ ପ୍ରାୟ ୫,୨୦୦ ଡଲାର ଅଟେ ।
ଆଫେମେଲାନୋଟାଇଡ, ବେପାର ନାମ ସେନେସେ, ଏକ ଔଷଧ ଯାହା ଏରିଥ୍ରୋପୋଏଟିକ୍ ପ୍ରୋଟୋପୋର୍ଫିରିଆରେ ସୂର୍ଯ୍ୟ କିରଣରୁ ଚର୍ମକୁ ନଷ୍ଟ ନ କରିବା ପାଇଁ ବ୍ୟବହୃତ ହୁଏ । ଯନ୍ତ୍ରଣା ହେବା ପୂର୍ବରୁ ଏହା ଆଲୋକର ପରିମାଣ ଯଥେଷ୍ଟ ବୃଦ୍ଧି ହୋଇଥାଏ । ଏହା ଚର୍ମ ତଳେ ପ୍ରତିରୋପଣ ଭାବରେ ବ୍ୟବହୃତ ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, କାଶ, ଥକାପଣ, ନିଦ୍ରା, ଚର୍ମ କଳାପଡ଼ିବା ବାଚର୍ମର ପିଗମେଣ୍ଟେସନ୍ ଏବଂ ଚର୍ମର ଉତ୍ତେଜନା ହୋଇପାରେ । ବୃକ୍‌କ କିମ୍ବା ଯକୃତ ଜନିତ ସମସ୍ୟାରେ ଏହା ବ୍ୟବହାର କରାଯିବା ଉଚିତ ନୁହେଁ। ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ  ଏହା ଏକ ମେଲାନୋକର୍ଟିନ୍ ୧ ରିସେପ୍ଟର  ( 1- ) ଆକ୍ଟିଭେଟର, ଯାହା ଚର୍ମଦ୍ୱାରା ଉତ୍ପାଦିତ ଗାଢ଼ ରଙ୍ଗର ପରିମାଣକୁ ବୃଦ୍ଧି ହୋଇଥାଏ  । ୨୦୧୫ ମସିହାରେ ୟୁରୋପରେ ଏବଂ ୨୦୧୯ରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଆଫାମେଲାନୋଟାଇଡ୍ ଅନୁମୋଦିତ ହୋଇଥିଲା। ୨୦୨୨ ସୁଦ୍ଧା ଏହା ବର୍ତ୍ତମାନ ବ୍ରିଟେନରେ ଉପଲବ୍ଧ ହୋଇନାହିଁ। ଯୁକ୍ତରାଷ୍ଟ୍ରରେ ୨୦୨୨ରେ ଏହାର ପ୍ରତି ପ୍ରତିରୋପଣ ପାଇଁ ୪୯,୦୦୦ ଡଲାର ଖର୍ଚ୍ଚ ହୋଇଛି।
ସଞ୍ଜୟ ନାୟକଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର କେଉଁ ଦୁନିଆରୁ ଆସିଲ ବନ୍ଧୁ ୨୦୦୯ ମସିହାରେ ମୁକ୍ତିଲାଭ କରିଥିଲା ।
ମୋହନ ନାଏକ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୨ ଓ ୧୯୫୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଦିଗପହଣ୍ଡି ଓ ଆସିକା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ମୋହନଙ୍କ ବାପାଙ୍କ ନାମ ଚକୋ ନାଏକ ଓ ପତ୍ନୀଙ୍କ ନାମ କିଶୋରୀ ନାଏକ । ରାଜନୈତିକ ଜୀବନ ମୋହନ ଓଡ଼ିଶା ରାଜନୀତିରେ ପ୍ରଥମେ ଭାରତୀୟ କମ୍ୟୁନିଷ୍ଟ ପାର୍ଟି ଓ ପରେ ଭାରତୀୟ ଜାତୀୟ କଂଗ୍ରେସର ରାଜନେତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ମୋହନ ୧୯୭୯ ମସିହାରେ ମୃତ୍ୟୁବରଣ କରିଥିଲେ ।
ଧର୍ମର ହେବ ଜୟ, ୨୦୦୫ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଞ୍ଜୟ ନାୟକ ଓ ସୀତାରାମ ପଟ୍ଟନାୟକ । ସୁବୋଧ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସଞ୍ଜୟ ନାୟକ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲ ଏବଂ ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ଉଷସୀ ମିଶ୍ର, ବିଜୟ ମହାନ୍ତି, ଅନିତା ଦାସ, କାଜଲ ମିଶ୍ର, ଅକ୍ଷୟ ବସ୍ତିଆ, କୁନା ତ୍ରିପାଠୀ, ଜୟୀରାମ ସାମଲ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ବିଜୟ ମହାନ୍ତି କାଜଲ ମିଶ୍ର ଅନିତା ଦାସ ଅକ୍ଷୟ ବସ୍ତିଆ ଉଷସୀ ମିଶ୍ର ଜୟୀରାମ ସାମଲ କୁନା ତ୍ରିପାଠୀ ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ବସନ୍ତରାଜ ସାମଲ, ଶୀର୍ଷାନନ୍ଦ ଦାସ କାନୁନ୍‌ଗୋ, ଅରୁଣ ମନ୍ତ୍ରୀ ଆଦି ଗୀତିକାରମାନେ ଏହି କଥାଚିତ୍ରଟିରେ ଗୀତ ରଚନା କରିଥିଲେ । କୁମାର ବାପି, ଶୈଳଭାମା ମହାପାତ୍ର, ଇରା ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ରୁଦ୍ର ପାଣିଗ୍ରାହୀ, ଜଣେ ଓଡ଼ିଆ କଥାଚିତ୍ର ଅଭିନେତା । ସେ ୨୦୧୧ ମସିହାରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୧ ମସିହାରେ ସେ ନାରାୟଣ ଘଡ଼େଇଙ୍କ ନିର୍ଦ୍ଦେଶିତ ଓଡ଼ିଆ କଥାଚିତ୍ର ମନେ ରହିବ ଏ ପ୍ରେମ କାହାଣୀ ଜରିଆରେ ସେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ରୁଦ୍ର ୨୦୧୭ ମସିହାରେ ତରଙ୍ଗ ଟିଭିରେ ପ୍ରସାରିତ କାର୍ଯ୍ୟକ୍ରମ ଜୀନାର ଜୀବନସାଥୀରେ ଭାଗନେଇଥିଲେ ଏବଂ ଜୀନାଙ୍କୁ ବିବାହ କରିଥିଲେ । ଅଭିନୟ ଜୀବନ ରୁଦ୍ର ୨୦୧୧ ମସିହାରେ ଓଡ଼ିଆ କଥାଚିତ୍ର ମନେ ରହିବ ଏ ପ୍ରେମ କାହାଣୀ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ରଟିରେ ରୁଦ୍ରଙ୍କ ସ‌ହ ନାୟିକା ଭାବରେ ଅଭିନୟ କରିଥିଲେ ରୂପାଲି । ଏହପରେ ସେ ୨୦୧୪ରେ ଗଳ୍ପ ନୁହେଁ ଅଳ୍ପ ଦିନର, ୨୦୧୫ରେ ଆପନା ହାଥ ଜଗନ୍ନାଥ, ୨୦୧୬ରେ ଝିଅଟା ବିଗିଡ଼ିଗଲା ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୮ ମସିହାରେ ତାଙ୍କ ଅଭିନୀତ ପ୍ରେମୀ ଦିୱାନା ମୁକ୍ତିଲାଭ କରିଥିଲା । ଅଭିନୀତ କଥାଚିତ୍ର ରାଜନୈତିକ ଜୀବନ ୨୦୨୩ ମସିହାର ମାର୍ଚ୍ଚ ମାସରେ ରୁଦ୍ର ଓ ତାଙ୍କ ପତ୍ନୀ ଜୀନା ସାମଲ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ ।
ଛତିଶଗଡ଼ ଏକ୍ସପ୍ରେସ ଏକ ପୁରାତନ ଭାରତୀୟ ଟ୍ରେନ ଯାହା ବିଲାସପୁରକୁ ଅମୃତସରକୁ ସଂଯୋଗ କରିଥାଏ । ପ୍ରଥମେ ଏହି ଟ୍ରେନ 1977 ମସିହାରେ ଭୋପାଲରୁ ବିଲାସପୁର ମଧ୍ୟରେ ଛତିଶଗଡ଼ ଆଞ୍ଚଳ ଏକ୍ସପ୍ରେସ ନାମରେ ଚଳାଚଳ କରିଥିଲା ଓ ଏହା ବିଳାସପୁରରୁ ଭୋପାଳର ହବିବଗଞ୍ଜ ଯାଏ ଚଳୁଥିଲା । ଏହା ନୂତନ ଭାବେ ନିର୍ମିତ ହବିବଗଞ୍ଜ ଉପାଶହରାଞ୍ଚଳ ରେଳ ଷ୍ଟେସନରୁ ଆରମ୍ଭ ହେଇଥିଲା । ପରେ ତାହା ଭୋପାଲର ମୁଖ୍ୟ ଜଙ୍କସନ ଷ୍ଟେସନକୁ ପରିବର୍ଧିତ ହେଇଥିଲା ।1987 ମସିହାରେ ଏହା ନୂଆ ଡିଲଲର ହଜରତ ନିଜମୁଦ୍ଦିନ ଓ ପରେ 1990ମସିହାରେ ପଞ୍ଜାବର ଅମୃତସର ଯାଏ ବର୍ଦ୍ଧିତ ହେଇଥିଲା । ଯାତ୍ରାପଥ ଏହି ଟ୍ରେନ ବର୍ତ୍ତମାନ 2011 କିଲୋମିଟର ଯାତ୍ରାପଥ ଅତିକ୍ରମ କରି ଭାରତୀୟ ରାଜ୍ୟ ଛତିଶଗଡ଼ , ମହାରାଷ୍ଟ୍ର , ମଧ୍ୟପ୍ରଦେଶ , ଉତ୍ତରପ୍ରଦେଶ , ଦିଲ୍ଲୀ, ହରିୟାଣା ଓ ପଞ୍ଜାବ ଦେଇ ଯାତାୟତ କରେ । ଯାତ୍ରାପଥରେ ଏହି ଟ୍ରେନ ବିଲାସପୁର ଜଙ୍କସନ , ରାୟପୁର ଜଙ୍କସନ , ଦୁର୍ଗ , ଗୋଣ୍ଡିଆ , ଇତରସି , ନାଗପୁର , ଭୋପାଲ , ଅବେଇଦୁଲ୍ଲାଗଞ୍ଜ , ମଥୁରା , ଝାଁସୀ ,ଗ୍ୱାଲିଆର , ଗଜିଆବାଦ , ମୁଜାଫ୍ଫାରୌର , ଲୁଧିୟାନା , ଜଲନ୍ଧର ସିଟି ଦେଇଯାଇଥାଏ । ସମୟ ସାରଣୀ ଅମୃତସର ଠାରୁ ଏହା ପ୍ରତ୍ୟହ 04 15 ରେ ଛାଡି ତୃତୀୟ ଦିନ ବିଳାସପୁର ରେ 12.20 ରେ ପହଞ୍ଚେ । ଫେରନ୍ତା ଯାତ୍ରାରେ ଏହା ବିଲାସପୁରରୁ 02.15 ରେ ଛାଡି ତୃତୀୟ ଦିନ 08.10 ରେ ପହଞ୍ଚେ । ଅମଲା ଷ୍ଟେସନରେ ଏହା 20/25 ମିନିଟ ରହଣି କରେ ।
ଓଡ଼ିଶା ଟେକ୍ସଟାଇଲ‌ ମିଲ୍ସ (ଓଟିଏମ)ଚୌଦ୍ୱାରଠାରେ ଥିବା ଏକ ସୁତାକଳ  । ୧୯୪୭ ମସିହାରେ ବିଜୁ ପଟ୍ଟନାୟକ ଏହି ସୁତାକଳର ପ୍ରତିଷ୍ଠା କରିଥିଲେ । ବ୍ୟାପକ କ୍ଷତି ଯୋଗୁ ୧୯୮୩ ମସିହାରେ ଓଡ଼ିଶା ସରକାର ଏହାର ପରିଚାଳନା ନିଜ ହାତକୁ ନେଇଥିଲେ । ୨୦୦୦ ମସିହା ଅକ୍ଟୋବର ମାସରୁ ଏହି ମିଲ ବନ୍ଦ ଅଛି । କର୍ମଚାରୀମାନେ ସେମାନାଙ୍କ ବକୈୟା ପ୍ରାପ୍ତ ପାଇବାକୁ ୨୦୦୦ ମସିହାରୁ ଆନ୍ଦୋଳନ କରି ଆସୁଛନ୍ତି । କମ୍ପାନୀର ପୁନରୁଦ୍ଧାର ପାଇଁ କର୍ମଚାରୀମାନେ ଦାବୀ କରି ଆସୁଛନ୍ତି ।
ବୋଭାଇନ ସ୍ପୋଞ୍ଜିଫର୍ମ ଏନ‌କେଫାଲୋପାଥି  (ଇଂରାଜୀ ଭାଷାରେ / , ସାଧାରଣରେ ଜଣାଶୁଣା ନାମ ମ୍ୟାଡ କାୱ ଡିଜିଜ ବା ପାଗଳା ଗାଈ ରୋଗ) ଏକ ସ୍ନାୟୁ କ୍ଷୟକାରି ରୋଗ   ଗୋଜାତି   ରୋଗ  । ଏହି ରୋଗରେ ପରିବର୍ତ୍ତିତ ବ୍ୟବ‌ହାର, ଚାଲି ସମସ୍ୟା, ଓଜନ ହ୍ରାସ ଆଦି ଲକ୍ଷଣ ଦେଖାଯାଏ । ପରେ ଚଳପ୍ରଚଳ ଓ ଘୁଞ୍ଚିବା ଅକ୍ଷମତା ଦେଖାଯାଏ । ଇନ‌କ୍ୟୁବେସନ   ସମୟ ପ୍ରାୟ ୪ରୁ ୫ ବର୍ଷ । ଲକ୍ଷଣ ଦେଖାଯିବା ପରଠାରୁ କିଛି ସପ୍ତାହରୁ କିଛି ମାସ ମଧ୍ୟରେ ମୃତ୍ୟୁ ହୁଏ । ମଣିଷକୁ ଏହାର ଭାରିଆଣ୍ଟ କ୍ରଜଫେଲ୍ଟ ରୋଗ     /   ଯୋଗୁ ହୁଏ । ସନ ୨୦୧୮ ସୁଦ୍ଧା ପୃଥିବୀରେ ୨୩୧ ରୋଗୀ ଚିହ୍ନଟ ହୋଇଥିଲେ । ଏକ ପ୍ରକାର ମିସଫୋଲ୍ଡେଡ ପ୍ରୋଟିନ, ନାମ ପ୍ରିଅନ   ଯୋଗୁ ଏହି ରୋଗ ହୁଏ । ସ୍ୱତଃ ରୋଗ‌ଗ୍ରସ୍ତ ହୋଇଥିବା ଯନ୍ତୁ ବା ସ୍କ୍ରାପି ସଂକ୍ରମିତ ମେଣ୍ଢାରୁ ତିଆରି ହୋଇଥିବା ସଂକ୍ରମିତ ମାଂସ ଓ ହାଡ଼ ଖାଦ୍ୟ ଖାଇଲେ ଏହି ରୋଗ ହେଉଥିବା ସନ୍ଦେହ କରାଯାଏ । ଏହି ମାଂସ ଓ ହାଡ଼ ଖାଦ୍ୟ ଖାଦ୍ୟ ପୋଷା ଗାଈମାନଙ୍କୁ   ଦିଆହେବା ଯୋଗୁ ସଂଯୁକ୍ତ ରାଷ୍ଟ୍ରରେ ମଡ଼କ ପଡ଼ିଥିଲା । ଲକ୍ଷଣ ଦେଖି ସନ୍ଦେହ କରାଯାଏ ଓ ମସ୍ତିଷ୍କ ପରୀକ୍ଷା କରି ରୋଗ ନିଶ୍ଚିତ କରାଯାଏ । ଏହାକୁ କ୍ଲାସିକ   ଓ ଆଟିପିକାଲ   ନାମରେ ବର୍ଗୀକରଣ କରାଯାଏ ଓ ଅଟିପିକାଲକୁ ଏଚ- ଓ ଏଲ ଟାଇପରେ ବିଭକ୍ତ କରାଯାଏ । ସଂଯୁକ୍ତ ରାଷ୍ଟ୍ରରେ ପ୍ରତିଷେଧ ନିମନ୍ତେ ୩୦ ମାସରୁ ଅଧିକ ବୟସର ପଶୁଙ୍କୁ ମଣିଷ ବା ପଶୁଖାଦ୍ୟ ଯୋଗାଣର ଖାଦ୍ୟ   ଦେବାର ପ୍ରତିବନ୍ଧ ଲାଗିଛି । ତିରିଶ ମାସ ବୟସରୁ ଅଧିକ ହୋଇଥିବା ଗାଈକୁ ଉପ‌ଯୁକ୍ତ ପରୀକ୍ଷା କରିବା ପରେ ମାନବ ଖାଦ୍ୟ ନିମନ୍ତେ ଦିଆଯାଏ । ଉତ୍ତର ଆମେରିକାରେ ଏଥି ଯୋଗୁ ନିର୍ଦ୍ଦିଷ୍ଟ ସଙ୍କଟ ଥିବା ଖାଦ୍ୟକୁ ପଶୁ ଖାଦ୍ୟ   ଭାବରେ ଦିଆଯାଏନି । ଏହି ରୋଗ ନିର୍ମୁଳ କରିବା ନିମନ୍ତେ ପ୍ରାୟ ୪.୪ ନିୟୁତ ଗାଈଙ୍କୁ ମାରିଦିଆଯାଇଥିଲା । ସନ ୨୦୧୭ରେ ମାତ୍ର ୪ଟି କେଶ୍ ରିପୋର୍ଟ ହୋଇଥିଲା ଓ ଏହା ପ୍ରାୟ ନିଶ୍ଚିହ୍ନ ହୋଇଥିବା ମନେକରାଯାଉଥିଲା । ସଂଯୁକ୍ତ ରାଷ୍ଟ୍ରରେ ସନ୧୯୮୬ରୁ ୨୦୧୫ ମଧ୍ୟରେ ୧୮୪,୦୦୦ ରୋଗା ଗାଈ ଚିହ୍ନଟ ହୋଇଥିଲେ ଓ ୧୯୯୩ରେ ସର୍ବାଧିକ ଚିହ୍ନଟ ହୋଇଥିଲେ । ପୃଥିବୀର ଅନ୍ୟ ସ୍ଥାନମାନଙ୍କରେ ଅଧିକ କିଛି ହଜାର କେଶ୍ ରିପୋର୍ଟ ହୋଇଥିଲା । କିଛି ନିୟୁତ ରୋଗ‌ଗ୍ରସ୍ତ ଗାଈ ଖାଦ୍ୟ ଯୋଗାଣରେ ଥିଲେ ବୋଲି ବିଶ୍ୱାସ କରାଯାଏ ।
ସୁରେନ୍ଦ୍ର ମିଶ୍ର  (ଜନ୍ମ: ୦୨ ଫେବୃଆରୀ ୧୯୫୮), ଜଣେ ଓଡ଼ିଆ ଗାଳ୍ପିକ  । ୧୯୯୯ ମସିହାରେ ସେ ନିଜ କ୍ଷୁଦ୍ରଗଳ୍ପ ସଂକଳନ  "ପଞ୍ଜୁରି ଓ ଅନ୍ୟାନ୍ୟ ଗଳ୍ପ"  ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ । ସେ ଯାଜପୁର ଜିଲ୍ଲାର ବିରିପଟାଠାରେ ଜନ୍ମଗ୍ରହଣ କରିଥିଲେ ।
ଲକ୍ଷ୍ମୀ ବନାମ ଭାରତ ସରକାର ହେଉଛି ୨୦୦୫ ମସିହାରେ ଏସିଡ-ଆକ୍ରମଣର ଶୀକାର ହୋଇଥିବା ପୀଡ଼ିତା ଲକ୍ଷ୍ମୀ ଅଗ୍ରୱାଲଦ୍ୱାରା ଭାରତର ସର୍ବୋଚ୍ଚ ନ୍ୟାୟାଳୟରେ ୨୦୦୬ ମସିହାରେ ଦାୟର ଏକ ଜନସ୍ୱାର୍ଥ ମାମଲା । ପୀଡ଼ିତା ଲକ୍ଷ୍ମୀର ଆବେଦନ କ୍ରମେ ଏସିଡ ଆକ୍ରମଣ ପୀଡ଼ିତାଙ୍କ ଚିକିତ୍ସା, କ୍ଷତିପୂରଣ ତଥା ଥଇଥାନ ସହିତ ଏସିଡ ବିକ୍ରି ଉପରେ କଡା କଟକଣା ଜାରୀ କରିବା ପାଇଁ ଉଚ୍ଚତମ ନ୍ୟାୟାଳୟ ସମସ୍ତ ରାଜ୍ୟ ତଥା କେନ୍ଦ୍ର ଶାସିତ ଅଞ୍ଚଳକୁ ନିର୍ଦ୍ଦେଶ ଦେଇଥିଲେ । ୨୦୧୯ ମସିହାରେ ଲକ୍ଷ୍ମୀ ଅଗ୍ରୱାଲଙ୍କ ଏହି ଏସିଦ-ଆକ୍ରମଣ କାହାଣିକୁ ଆଧାର କରି ଛପାକ ନାମକ ହିନ୍ଦୀ ଚଲଚିତ୍ର ନିର୍ମାଣ ହୋଇଛି । ମାମଲା ସଂପର୍କରେ ୨୦୦୫ ମସିହାରେ ହୋଇଥିବା ଏକ ଏସିଡ ଆକ୍ରମଣରୁ ଜୀବନ ଫେରି ପାଇବା ପରେ ସେ ୨୦୦୬ ମସିହାରେ ଭାରତର ଉଚ୍ଚତମ ନ୍ୟାୟାଳୟରେ ଏକ ଜନହିତ ମାମଲା ଦାୟର ପୂର୍ବକ ଏଭଳି ପୀଡ଼ିତାମାନଙ୍କ ନିମନ୍ତେ ଯୁକ୍ତିଯୁକ୍ତ କ୍ଷତିପୂରଣ ବ୍ୟବସ୍ଥା କରିବା ସହ ଏଭଳି ମାମଲାର ତ୍ୱରିତ ବିଚାର ପାଇଁ ଭାରତୀୟ ଦଣ୍ଡ ସଂହିତା, ଫୌଜଦାରୀ କାର୍ଯ୍ୟବିଧି ସଂହିତା ତଥା ଅନ୍ୟାନ୍ୟ ସମ୍ବନ୍ଧିତ ଆଇନରେ ଆବଶ୍ୟକ ସଂଶୋଧନ ତଥା ନୂତନ ଆଇନ ଲାଗୁ କରିବା ଦିଗରେ ସରକାରଙ୍କୁ ନିର୍ଦ୍ଦେଶ ଦେବାକୁ ପ୍ରାର୍ଥନା କରିଥିଲେ । ମାମଲା ପର ପଦକ୍ଷେପ ଫୌଜଦାରୀ ଆଇନରେ ସଂଶୋଧନ ଉଚ୍ଚତମ ନ୍ୟାୟାଳୟଙ୍କ ଉପରୋକ୍ତ ଫଇସଲା ପରେ ଫୌଜଦାରୀ କାର୍ଯ୍ୟବିଧି ସଂହିତାର ଧାରା ୩୫୭ରେ ୩୫୭-ଖ ଓ ୩୫୭-ଗ, ସଂଶୋଧିତ ଧାରା ଭାବେ ମୂଳ ଧାରାରେ ଯୋଡି ଦିଆଗଲା । ଧାରା ୩୫୭-ଗରେ ଏସିଡ୍ ଆକ୍ରମଣ ପୀଡ଼ିତାଙ୍କ ମାଗଣା ଚିକିତ୍ସା ତଥା ଆନୁସଂଗିକ ସୁବିଧା ପାଇଁ ପ୍ରାବଧାନ କରାଯାଇଛି । ନୂତନ ନିର୍ଦ୍ଦେଶାବଳୀ ଉପରୋକ୍ତ ମାମଲାର ନିର୍ଦ୍ଦେଶାବଳୀ କାର୍ଯ୍ୟକାରି କରିବା ଦିଗରେ ସରକାର ପ୍ରଥମ ପଦକ୍ଷେପ ସ୍ୱରୂପ  "   , 2016"  ଲାଗୁ କରିଛନ୍ତି । ଏହାଛଡା ଉପରୋକ୍ତ ମାମଲାରେ ଉଚ୍ଚତମ ନ୍ୟାୟାଳୟ ଏସିଡ ବିକ୍ରୀ ତଥା ଏସିଡ-ଆକ୍ରମଣ ପୀଡ଼ିତାର ଅବିଳମ୍ବେ ଚିକିତ୍ସା ନିମନ୍ତେ ଅନେକ ଦରକାରୀ ନିର୍ଦ୍ଦେଶନାମା ଜାରୀ କରିଛନ୍ତି । ସେଗୁଡିକ ହେଲା:- ସମସ୍ତ ଏସିଡ-ଆକ୍ରମଣ ପୀଡ଼ିତାଙ୍କୁ ସମସ୍ତ ସରକାରୀ ଏବଂ ବେସରକାରୀ ଚିକିତ୍ସାଳୟ ମାଗଣା ଚିକିତ୍ସା ଯୋଗାଇବେ । ଏପରିକି କୌଣସି ଚିକିତ୍ସାଳୟ ସ୍ୱତନ୍ତ୍ର ସୁବିଧା ନ ଥିବା କାରଣ ଦର୍ଶାଇ ମଧ୍ୟ ପୀଡ଼ିତାଙ୍କୁ ମାଗଣା ଚିକିତ୍ସାରୁ ବଞ୍ଚିତ କରିପାରିବେ ନାହିଁ । ଆବଶ୍ୟକୀୟ ପ୍ରାଥମିକ ଚିକିତ୍ସା ପରେ ସ୍ୱତନ୍ତ୍ର ଚିକିତ୍ସା ପାଇଁ ପୀଡ଼ିତାଙ୍କୁ ଅନ୍ୟ ଚିକିତ୍ସାଳୟକୁ ସ୍ଥାନାନ୍ତର କରାଯାଇପାରେ । ଏଭଳି ଚିକିତ୍ସାପାଇଁ ମନାକରିଥିବା ଚିକିତ୍ସାଳୟର ଅଧିକାରୀଙ୍କ ବିରୁଦ୍ଧରେ ଫୌଜଦାରୀ ଦଣ୍ଡବିଧି ସଂହିତାର ଧାରା ୩୫୭-ଗ ଅନୁଯାୟୀ କାର୍ଯ୍ୟାନୁଷ୍ଠାନ ନିଆଯାଇପାରିବ । ଏସିଡ-ଆକ୍ରମଣ ପୀଡ଼ିତା ଯେଉଁ ଚିକିତ୍ସାଳୟରେ ପ୍ରଥମେ ଚିକିତ୍ସିତ ହୋଇଥିବେ, ସେହି ଚିକିତ୍ସାଳୟ ପୀଡ଼ିତାଙ୍କୁ ସେ ଏକ ଏସିଡ ଆକ୍ରମଣର ପୀଡ଼ିତା ଭାବେ ପ୍ରମାଣିତ କରୁଥିବା ଏକ ପ୍ରମାଣପତ୍ର ପ୍ରଦାନ କରିବେ ଯାହା କି ପରବରତ୍ତୀ ସମୟରେ ତାଙ୍କର ଉଚ୍ଚତର ଚିକିତ୍ସା ପାଇଁ ସହାୟକ ହେବ । ସମସ୍ତ ସରକାରୀ ଏବଂ ବେସରକାରୀ ଚିକିତ୍ସାଳୟ ଯେପରି ଏସିଡ-ଆକ୍ରମଣ ପୀଡ଼ିତାଙ୍କର ମାଗଣା ଚିକିତ୍ସା କରିବାରେ ଅବାହେଳା ନ କରନ୍ତି ସେଥିପାଇଁ ସରକାର ବିହିତ ପଦକ୍ଷେପ ନେବେ । ନୂତନ ଆଇନ ପ୍ରଣୟନ ଉଚ୍ଚତମ ନ୍ୟାୟାଳୟଙ୍କ ଉପରୋକ୍ତ ମାମଲାରେ ଏସିଡ ବିକ୍ରି ଉପରେ କଟକଣା ଲାଗୁ କରିବା ନିମନ୍ତେ ଉଦ୍ଦିଷ୍ଟ ନିର୍ଦ୍ଦେଶନାମାକୁ କାର୍ଯ୍ୟକାରୀ କରିବାକୁ ଯାଇ ଆନେକ ରାଜ୍ୟ ନିଜ ନିଜର ଏକ ଆଇନ ପ୍ରଣୟନ କରିଅଛନ୍ତି । ଓଡ଼ିଶା ସରକାରଙ୍କଦ୍ୱାରା ଅଧିନିୟମିତ   , 2014 ଅଧିନିୟମିତ କରିଛନ୍ତି । ଏତଦ ବ୍ୟତୀତ ଉଚ୍ଚତମ ନ୍ୟାୟାଳୟଙ୍କ ନିର୍ଦ୍ଦେଶକ୍ରମେ ଏସିଡ ଆକ୍ରମଣ ଓ ଯୌନ ଉତ୍ପୀଡନ ଘଟଣାରେ ପୀଡ଼ିତାଙ୍କୁ ମିଳୁଥିବା କ୍ଷତିପୁରଣରେ ସଂଶୋଧନ ଅଣାଯାଉଛି ଏବଂ ଏହି ପ୍ରସ୍ତାବ ଅନୁସାରେ ଯୌନ ଉତ୍ପୀଡନ ମାମଲାରେ ପୀଡ଼ିତା ପାଇଁ ସର୍ବନିମ୍ନ ୪ ଲକ୍ଷ ଓ ସର୍ବାଧିକ ୮ ଲକ୍ଷ କ୍ଷତିପୁରଣର ବ୍ୟବସ୍ଥା ରହିଥିବା ବେଳେ ଏସିଡ ଆକ୍ରମଣ ପୀଡ଼ିତା ପାଇଁ ସର୍ବନିମ୍ନ ୭ ଲକ୍ଷ ଓ ସର୍ବାଧିକ ୮ ଲକ୍ଷ କ୍ଷତିପୁରଣର ବ୍ୟବସ୍ଥା ରହିଛି ।
ଓଡ଼ିଶା ଉର୍ଦ୍ଦୁ ଏକାଡେମୀ  ( ସ୍ଥାପିତ : ୭ ଫେବୃଆରୀ ୧୯୮୭ ) ଓଡ଼ିଶା ସରକାରଙ୍କ ପର୍ଯ୍ୟଟନ ଓ ସଂସ୍କୃତି ବିଭାଗ ଅଧିନରେ କାର୍ଯ୍ୟ କରୁଥିବା ଏକ ଅନୁଷ୍ଠାନ  । ଏହି ଏକାଡେମୀ ଏକ ସ୍ୱୟଂଶାସିତ ସୋସାଇଟି ଭାବରେ ସରକାରୀ ରେଜିଷ୍ଟ୍ରେସନ ଅଧିନିୟମ ୧୯୬୦ ଅଧିନରେ ପ୍ରତିଷ୍ଠିତ । ଏହା ଓଡ଼ିଶାରେ ଉର୍ଦ୍ଦୁ ଭାଷାର ପ୍ରଚାର ପ୍ରସାର ଓ ଲୋକପ୍ରି୍ୟତା ପାଇଁ କାର୍ଯ୍ୟ କରିଥାଏ ।
ହସିବ ପୁଣି ମୋ ସୁନା ସଂସାର, ୨୦୦୮ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ବାବୁ ସିହଂ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ରଞ୍ଜନ ମିଶ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରଞ୍ଜନ ମିଶ୍ର ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର, ଅନୁ ଚୌଧୁରୀ, ମାମୁନୀ ମିଶ୍ର । ମିହିର ଦାସ, ଅପରାଜିତା ମହାନ୍ତି, ଦେବୁ ବ୍ରହ୍ମା, ଚୌଧୁରୀ ଜୟପ୍ରକାଶ ଦାସ, ହାଡ଼ୁ, ମଧୁ, ମନୀଷା, ଅଶ୍ରୁମୋଚନ ମହାନ୍ତି, ପିଣ୍ଟୁ ନନ୍ଦ, ବନମାଳୀ ପଣ୍ଡା, ସରସ୍ୱତୀ, ଜର୍ଜ ତିଆଡ଼ି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ଅନୁ ଚୌଧୁରୀ ମାମୁନି ମିଶ୍ର ମିହିର ଦାସ ଅପରାଜିତା ମହାନ୍ତି ଦେବୁ ବ୍ରହ୍ମା ଚୌଧୁରୀ ଜୟପ୍ରକାଶ ଦାସ ହାଡ଼ୁ ମଧୁସ୍ମିତା ପ୍ରଧାନ ମନୀଷା ଅଶ୍ରୁମୋଚନ ମହାନ୍ତି ପିଣ୍ଟୁ ନନ୍ଦ ବନମାଳୀ ପଣ୍ଡା ସରସ୍ୱତୀ ଜର୍ଜ ତିଆଡ଼ି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାବୁ ମିଶ୍ର । ନିଜାମ୍ ଏହି କଥାଚିତ୍ରଟିର ଗୀତ ରଚନା କରିଥିଲେ । ବାବୁ କିଶୋର, ଇରା ମହାନ୍ତି, ସୌରଭ ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଗିଲବର୍ଟ ହିଲ ଭାରତୀୟ ରାଜ୍ୟର ମହାରାଷ୍ଟ୍ର ରାଜ୍ୟର ରାଜଧାନୀ ତଥା ଭାରତର ବାଣିଜ୍ୟିକ ରାଜଧାନୀ କୁହାଯାଉଥିବା ସହର ମୁମ୍ବାଇର ଆନ୍ଧେରୀ ଅଞ୍ଚଳଠାରେ ଅବସ୍ଥିତ ଏକ ବିଶାଳ କାୟ ପ୍ରସ୍ତର ସ୍ତୂପ । ଏହାର ଉଚ୍ଛତା 200 ଫୁଟ ।ଏହା 66 ମିଲିୟନ ବର୍ଷ ପୂର୍ବେ ମୋଜଜାଇକ କାଳରେ ପୃଥିବୀର ତରଳ ଲାଭାର ଉଦ୍ଗିରଣଦ୍ୱାରା ସୃଷ୍ଟି ହେଇଥିଲା । ଏହି ଲାଭା ବର୍ତ୍ତମାନର ମହାରାଷ୍ଟ୍ର , ଗୁଜରାଟ ଓ ମଧ୍ୟପ୍ରଦେଶ ଆଦି ଅଞ୍ଚଳର 50,000 କିଲୋମିଟର ଅଞ୍ଚଳକୁ ବ୍ୟାପ୍ତ ହେଇଥିଲା । ଏହି ଅଞ୍ଚଳର ଜୀବ ଓ ଉଦ୍ଭିଦ ଜଗତକୁ ନଷ୍ଟ କିରିଦେଇଥିଲା .। ବିଶେଷଙ୍ଗ୍ୟ ମାନଙ୍କ ମତରେ ଏହି ବିରଳ ଭୌଗୋଳିକ ପ୍ରକ୍ରିୟାଦ୍ୱାରା ରିଗ ଓ ସ୍ଥାମ୍ଭାକାର ପାହାଡ ସମୂହର ସୃଷ୍ଟି ହେଇଥିଲା । ଏହି ସ୍ତୂପଗୁଡ଼ିକ ସହ କଲିଫରଣିଆର ୱ୍ଯୋମିଙ୍ଗଠାରେ ଥିବା ଡେଭିଲ ଟାୱାର ଜାତୀୟ ପାର୍କ ର ସାଦୃଶ୍ୟ ଦେଖାଯାଏ । 1952 ମସିହାରେ କେନ୍ଦ୍ର ସରକାରଙ୍କଦ୍ୱାରା ଗିଲବର୍ଟ ହିଲକୁ ଜାତୀୟ ପାର୍କ ଭାବେ ଘୋଷଣା କରାଯାଇଥିଲା ।2007 ଆସିହାରେ ମୁମ୍ବାଇ ମୁନିସିପାଲ କର୍ପୋରେଷଣ ଦ୍ୱାରା 2 ୟ ଗ୍ରେଡର ପ୍ରତ୍ନତତ୍ତ୍ୱିକ ସମ୍ପଦ ହିସାବରେ ଘୋଷଣା କରାହେଇଥିଲା । ତତ୍ଦ୍ୱାରା ଏଠାରେ ପ୍ରସ୍ତର ଖନନ ଓ ଅନନ୍ୟ ନିର୍ମାଣ କାର୍ଯ୍ୟ ରୋକା ଯାଇପାରିଥିଲା । କିନ୍ତୁ ସମୁଦ୍ର ଲବଣାକ୍ତ ବାୟୁ ହେତୁ ଏହା କ୍ରମଶଃ ଅବକ୍ଷୟ ଘଟୁଛି । ଏହାର ଉପର ଭାଗରେ ଗାଓଦେବୀ ଓ ଦୁର୍ଗାମାତା ହିନ୍ଦୁ ମନ୍ଦିର ଏକ ସାନ ଉଦ୍ୟାନ ସହ ରହିଛି ଓ ଉପରକୁ ଯିବାକୁ ଏକ ସୋପାନ ରହିଛି । ହିଲ ଉପରୁ ମୁମ୍ବାଇର ସହରତଳି ଅଞ୍ଚଳର ବ୍ୟାପୃତ ଦୃଶ୍ୟ ଦେଖାଯାଇ ଗିଲବର୍ଟ ହିଲକୁ ପର୍ଯ୍ୟଟକଙ୍କ ପାଇଁ ଆକର୍ଷଣୀୟ କରିବା ପାଇଁ ମହାରାଷ୍ଟ୍ର ସରକାରଙ୍କ ପର୍ଯ୍ୟଟନ ବିଭାଗ ତରଫରୁ ଉଦ୍ୟମ ଚାଲିଛି ।
ସୌରଭ ଚଣ୍ଡୀଦାସ ଗାଙ୍ଗୁଲି  ହିନ୍ଦୀ :         ବଙ୍ଗଳା: [           ] : { }:  ; ;  (ଜନ୍ମ ୧୯୭୨ ଜୁଲାଇ ୮) ଜଣେ ପୂର୍ବତନ ଭାରତୀୟ କ୍ରିକେଟ ଦଳର ଅଧିନାୟକ ଓ ଖେଳାଳୀ ।ତଙ୍କୁ ତାଙ୍କ ଭାଇ ସ୍ନେହାସିସ ଗାଙ୍ଗୁଲି କ୍ରିକେଟ ଖେଳିବାକୁ ପ୍ରୋସ୍ଚାହିତ କରିଥିଲେ।ସୌରଭ ଗାଙ୍ଗୁଲିଙ୍କୁ ଆଧୁନିକ ଯୁଗର ଅନ୍ୟତମ ମହାନ ଅଧିନାୟକ ଭବେ ଗଣାଯାଏ। ସେ ବର୍ତ୍ତମାନ ଦିନିକିଆ କ୍ରିକେଟରେ ଅଧିକ ରନ କରିବାରେ ୫ମ ସ୍ଥାନରେ ଅଛନ୍ତି।
ଲେଗ କ୍ରିକେଟ ଏକ ଭିନ୍ନ ଧରଣର କ୍ରିକେଟ ଖେଳ, ଯେଉଁଥିରେ ବଲକୁ ପାଦରେ ମରାଯାଇ ଖେଳାଯାଏ । ଏହା ୧୧ ଜଣ ସଦସ୍ୟ ବିଶିଷ୍ଟ ଦୁଇଟି ଦଳ ମଧ୍ୟରେ ଖେଳାଯାଏ । ଏହି ଖେଳଟି ୮୦ ଫିଟ ବା ୧୨୦ଫିଟ ବ୍ୟାସାର୍ଦ୍ଧା ବିଶିଷ୍ଟ ଗୋଲାକାର ଖେଳ ପଡ଼ିଆରେ ଖେଳାଯାଏ । ଏହି ଖେଳ ମୁଖ୍ୟତଃ ଦକ୍ଷିଣ ଏସିଆର ଦେଶମାନଙ୍କରେ ଖେଳାଯାଏ । ସାଧାରଣ କ୍ରିକେଟ ଖେଳରେ ବ୍ୟାଟଦ୍ୱାରା ବଲକୁ ମରାଯାଇଥାଏ କିନ୍ତୁ ଲେଗ କ୍ରିକେଟରେ ବ୍ୟାଟର କାମ ଖେଳାଳିର ପାଦ କରେ । ପାଦଦ୍ୱାରା ବଲକୁ ମରାଯାଇ ରନ ସଂଗ୍ରହ କରାଯାଏ । ବୋଲର ଅଣ୍ଡରାଆର୍ମ ବୋଲିଂ କରିଥାଏ । ଲେଗମ୍ୟାନ ବଲକୁ ଲାତ ମାରି ରନ ସଂଗ୍ରହ କରିଥାଏ । ବଲ ମାରି ବାଉଣ୍ଡରୀ ବାହାରକୁ ପଠେଇଲେ ଲେଗମ୍ୟାନକୁ ୪ ବା ୬ ରନ ମିଳିଥାଏ । ଓଡ଼ିଆ ଖେଳାଳୀ ଚନ୍ଦନ ରାୟ ବର୍ତ୍ତମାନ ଭାରତୀୟ ଜାତୀୟ ଲେଗ କ୍ରିକେଟ ଦଳର ଅଧିନାୟକ । ଇତିହାସ ୧୯୯୯ ମସିହାରେ ମହାରାଷ୍ଟ୍ର ରାଜ୍ୟର ଔରଙ୍ଗାବାଦ ସହରର ସେଣ୍ଟ ଫ୍ରାନ୍ସିସ ହାଇସ୍କୁଲଠାରେ ମେହୁଲ ସୋରାଥିଆ ନାମକ ବାଳକ ଲେଗ କ୍ରିକେଟର ଉଦଭାବନ କରିଥିଲେ । ୨୦୦୫ ମସିହାରେ ବାଙ୍ଗାଲୋରର ଏସ ନାଗରାଜ ନାମକ କ୍ରୀଡ଼ାଶିକ୍ଷକ ଏହି ଖେଳକୁ ସ୍କୁଲ ପିଲାଙ୍କ ପାଠ୍ୟକ୍ରମରେ ସାମିଲ କରିଥିଲେ । ୨୦୧୦ ମସିହାରେ ଯୋଗୀନ୍ଦର ପ୍ରସାଦ ବର୍ମା ନାମକ ଦିଲ୍ଲୀର ଅନ୍ୟ ଜଣେ କ୍ରୀଡ଼ାଶିକ୍ଷକ ଏହି ଖେଳର ନିୟମାବଳୀ ପ୍ରସ୍ତୁତ କରିଥିଲେ । ଏସ ନାଗରାଜ ଓ ଯୋଗୀନ୍ଦର ପ୍ରସାଦ ବର୍ମାଙ୍କୁ ଲେଗ କ୍ରିକେଟର ଜନକ ବୋଲି କୁହାଯାଏ । ବୈଶିଷ୍ଟ ଲେଗ କ୍ରିକେଟ ଖେଳ ୧୧ଜଣ ଖେଳାଳୀ ବିଶିଷ୍ଟ ଦୁଇଟି ଦଳ ମଧ୍ୟରେ ଖେଳାଯାଏ । ଏହା ୮୦ଫିଟ ବ୍ୟା ୧୨୦ଫିଟ ବିଶିଷ୍ଟ ଏକ ବୃତ୍ତାକାର ପଡ଼ିଆରେ ଖେଳାଯାଏ । ପିଚର ଲମ୍ବ ୪୨ଫିଟ ବା ୪୮ଫିଟ ଓ ପ୍ରସ୍ଥ ୮ଫୁଟ ହୋଇଥାଏ । ଷ୍ଟମ୍ପର ଚଉଡ଼ା ୧ ଫିଟ ହୋଇଥାଏ । ପିଚ ବାଉଣ୍ଡରୀ ଷ୍ଟମ୍ପ ଫେଡେରେସନ ଆନ୍ତର୍ଜାତୀକ ସ୍ତରରେ ଲେଗ କ୍ରିକେଟର ବ୍ୟବସ୍ଥା ବୁଝିବା ପାଇଁ ଆନ୍ତର୍ଜାତୀକ ଲେଗ କ୍ରିକେଟ କାଉନସିଲ ରହିଛି । ବର୍ତ୍ତମାନ୍ ସୁରେନ୍ଦ୍ର କୁମାର ଏହି କାଉନସିଲର ଅଧ୍ୟକ୍ଷ ଓ ଯୋଗୀନ୍ଦର ପ୍ରସାଦ ବର୍ମା କାଉନସିଲର ସଚିବ ଭାବରେ କାର୍ଯ୍ୟ କରୁଛନ୍ତି । ଭାରତରେ ଲେଗ କ୍ରିକେଟ ଫେଡେରେସନ ୨୦୧୧ ମସିହାରେ ଗଠନ କରାଯାଇଥିଲା । ଏହା ସୋସାଇଟି ରେଜିଷ୍ଟ୍ରେସନ ଆକ୍ଟ ୧୮୬୦ ମସିହାରେ ରେଜିଷ୍ଟର କରାଯାଇଛି । ଏହା ଆନ୍ତର୍ଜାତୀକ ଲେଗ କ୍ରିକେଟ କାଉନସିଲ ସହିତ ଅନୁବନ୍ଧିତ । ଭାରତ ବ୍ୟତୀତ ନେପାଳ, ଭୁଟାନ, ଶ୍ରୀଲଙ୍କା, ଫ୍ଲୋରିଡ଼ା, ଘାନା ଓ ପାକିସ୍ଥାନରେ ଏହି ଖେଳର ଖେଳାଯାଏ । ପ୍ରତିଯୋଗିତା ଲେଗ କ୍ରିକେଟ ଫେଡେରେସନଦ୍ୱାରା ଭାରତରେ ଦିଲ୍ଲୀର ରାଜୀବ ଗାନ୍ଧୀ ଷ୍ଟାଡ଼ିୟମରେ ୨୦୧୨ ଜୁଲାଇ ମାସରେ ଜାତୀୟ ଚମ୍ପିୟନସିପ, ସିନିୟର ନେସନାଲ ଟି-୧୦ ଆଦି ପ୍ରତିଯୋଗୀତ ଆୟୋଜନ କରାଯାଇଥିଲା । ଏହି ପ୍ରତିଯୋଗିତାରେ ୨୪ଟି ଦଳ ଅଂଶଗ୍ରହଣ କରିଥିଲା । ୨୦୧୨ ମସିହାରୁ ଭାରତର ବିଭିନ୍ନ ସହରରେ ଏହି ଖେଳର ନେସନାଲ ଗେମମାନ ଆୟୋଜନ କରାଯାଇଛି । ଆନ୍ତର୍ଜାତୀକ ସ୍ତରରେ ୨୦୧୩ ମସିହାରେ ଭାରତ ନେପାଳ ବିପକ୍ଷରେ ପ୍ରଥମ ଟି-୧୦ ଶୃଙ୍ଖଳା ଜିତିଥିଲା ।
ଆଘାତୋତ୍ତର ଚାପ ବେମାରୀ   ଏକ ମାନସିକ ବେମାରୀ ଯାହା ଜଣେ ମଣିଷ ଯୌନ ଆକ୍ରମଣ, ଯୁଦ୍ଧ, ଗାଡ଼ି ଧକ୍କା ବା ଅନ୍ୟାନ୍ୟ ଜୀବନ ଆଶଙ୍କା ଥିବା ଘଟଣା ପରେ ବାହାରେ । ଏହି ରୋଗର ଲକ୍ଷଣ - ବ୍ୟାକୁଳ ଭାବନା, ଅନୁଭବ ବା ଆଘାତ ସମ୍ପର୍କୀୟ ଘଟଣାର ସ୍ୱପ୍ନ, ଆଘାତ ସମ୍ପର୍କୀୟ ସଂକେତ ମିଳିବାରେ ବ୍ୟାକୁଳତା, ମଣିଷର ଭାବନା ଓ ଅନୁଭବରେ ପରିବର୍ତ୍ତନ ଓ ଯୁଦ୍ଧ ବା ପଳାୟନ ପ୍ରତିକ୍ରିୟା । ଘଟଣାର ଏକ ମାସରୁ ଅଧିକ ସମୟ ପର୍ଯ୍ୟନ୍ତ ଏହି ଲକ୍ଷଣ ରହେ । ଅଳ୍ପ ବୟସ୍କ ପିଲା ସଙ୍କଟ ଅଭିବ୍ୟକ୍ତି କମ୍ କରନ୍ତି କିନ୍ତୁ ଖେଳ ମାଧ୍ୟମରେ ଏହା ପ୍ରକାଶ ପାଏ । ଏହି ରୋଗୀମାନଙ୍କର ଆତ୍ମହତ୍ୟା ସଙ୍କଟ ରହେ । ଆଘାତଗ୍ରସ୍ତ ଅଧିକାଂଶ ଲୋକଙ୍କର ଏହି ରୋଗ ହୁଏ ନାହିଁ । ବାଳ ଶୋଷଣ ଓ ଧର୍ଷଣ ଭଳି ପାରଷ୍ପରିକ ଆଘାତ ପାଇଥିବା ଲୋକର ଦୁର୍ଘଟଣା ବା ପ୍ରାକୃତିକ ଆପଦ ପୀଡ଼ିତ ଲୋକଙ୍କ ଅପେକ୍ଷା ଏହି ରୋଗ ହେବା ସମ୍ଭାବନା ଅଧିକ ରହେ । ଧର୍ଷଣ ପରେ ପ୍ରାୟ ଅର୍ଦ୍ଧେକ ଲୋକଙ୍କୁ ଏହି ରୋଗ ହୁଏ । ଦଶ ବର୍ଷରୁ କମ୍ ବୟସର ପିଲାଙ୍କୁ ଏହି ରୋଗ ହେବା ସମ୍ଭାବନା କମ୍ । ଆଘାତ ଘଟଣା ସ‌ହିତ ନିର୍ଦ୍ଦିଷ୍ଟ ଲକ୍ଷଣ ଥିଲେ ଏହି ରୋଗ ନିର୍ଣ୍ଣୟ କରାଯାଏ । ଆଘାତପ୍ରାପ୍ତ ଲୋକର ଲକ୍ଷଣ ବାହାରିବା ସଙ୍ଗେ ସଙ୍ଗେ ବ୍ୟବ‌ହାରିକ ପରାମର୍ଶ ବା କାଉନସେଲିଙ୍ଗଦ୍ୱାରା ରୋଗ ପ୍ରତିଷେଧ କରାଯାଇ ପାରେ କିନ୍ତୁ ସମସ୍ତଙ୍କ କ୍ଷେତ୍ରରେ ଏହା କାର୍ଯ୍ୟକାରୀ ହୁଏ ନାହିଁ । ଏହି ରୋଗୀଙ୍କର ଔଷଧ ଓ ପରାମର୍ଶଦ୍ୱାରା ଚିକିତ୍ସା କରାଯାଏ । ଭିନ୍ନ ଭିନ୍ନ ପ୍ରକାରର ପରାମର୍ଶ ଉପକାରୀ ହୁଏ । ବ୍ୟକ୍ତିଗତ ଓ ଦଳଗତ ଭାବରେ ଚିକିତ୍ସା କରାଯାଇ ପାରେ । ସିଲେକ୍ଟିଭ ସେରୋଟୋନିନ୍ ରିଅପଟେକ ଇନହିବିଟର ଟାଇପର ଅବସାଦରୋଧୀ ଔଷଧ ପ୍ରଥମ ଧାଡ଼ି ଔଷଧ ରୂପେ ଦିଆଯାଏ ଓ ଏହାଦ୍ୱାରା ଅଧା ଲୋକଙ୍କର ଉପକାର ହୁଏ । ପରାମର୍ଶ ଅପେକ୍ଷା ଏହା କମ୍ ଉପକାରୀ । ଓଷଧ ଓ ପରାମର୍ଶର ମିଶ୍ରିତ ଉପକାର ବିଷୟରେ ସ୍ପଷ୍ଟ ସୂଚନା ନାହିଁ । ଦିଆଯାଉଥିବା ଅନ୍ୟ କେତେକ ଔଷଧର ଉପକାରୀତା ବିଷୟରେ ପ୍ରମାଣ ନାହିଁ; ବେଞ୍ଜଡାୟାଜେପିନ ଦେଲେ ଓଲଟା ଖରାପ ଦିଗକୁ ରୋଗି ଗତି କରେ । ଯୁକ୍ତରାଷ୍ଟ୍ର ଆମେରିକାରେ ଏହି ରୋଗର ଶିକାର ବର୍ଷକୁ ପ୍ରାୟ ୩.୫% ବ‌ୟଃପ୍ରାପ୍ତ ଲୋକ ହୁଅନ୍ତି ଓ ୯% ଲୋକ ଜୀବନର କୌଣସି ସମୟରେ ରୋଗ ଭୋଗନ୍ତି । ପୃଥିବୀର ଅନ୍ୟ ସମସ୍ତ ସ୍ଥାନରେ ବର୍ଷକୁ ପ୍ରାୟ ୦.୫%ରୁ ୧% ଲୋକ ଏହାର ଶିକାର ହୁଅନ୍ତି । ସଶସ୍ତ୍ର ଲଢ଼େଇରେ ଏହି ରୋଗ ହାର ଅଧିକ ହୋଇପାରେ । ମହିଳାଙ୍କ କ୍ଷେତ୍ରରେ ପୁରୁଷଙ୍କ ଅପେକ୍ଷା ଅଧିକ ହୁଏ । ପୁରାତନ ଗ୍ରୀକ ଅମଳରୁ ଏହି ରୋଗର ଲକ୍ଷଣମାନଙ୍କ ବିଷୟରେ ଲିଖିତ ଅଛି । ବିଶ୍ୱ ଯୁଦ୍ଧ ସମୟରେ ଏହାର ଅନୁଶୀଳନ ଅଧିକ ଥିଲା ଓ ଏହାକୁ ସେଲ ସକ୍ ବା କୋମ୍ବାଟ ନିଉରୋସିସ୍ ଇତ୍ୟାଦି ଭିନ୍ନ ବିନ୍ନ ନାମ ଦିଆଯାଇଥିଲା । ସନ ୧୯୭୦ଠାରୁ ଆଘାତୋତ୍ତର ଚାପ ବେମାରୀ ନାମକରଣ କରାଗଲା ଓ ଭିଏତନାମ ଯୁଦ୍ଧରେ ଅଧିକାଂଶ ମିଲିଟାରୀ ବିଶାରଦମାନେ ଏହି ନାମ ଦେଇଥିଲେ । ସନ ୧୯୮୦ରେ ଆମେରିକାନ ସାଇକିଆଟ୍ରିସ୍ଟ ଆସୋସିଏନ ଏହି ନାମକୁ ତାଙ୍କର ଏକ ପତ୍ରିକା  ( ବା - )ର ତୃତୀୟ ସଂସ୍କରଣରେ ଔପଚାରିକ ମାନ୍ୟତା ଦେଇଥିଲେ  ।
୨୦୦୬   ଗ୍ରେଗୋରି ପାଞ୍ଜି ଅନୁସାରେ ରବିବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 2006 ବର୍ଷ, 3 ଶହସ୍ରାବ୍ଦର 6 ବର୍ଷ, 21 ଶତାବ୍ଦୀର 6 ବର୍ଷ, ଏବଂ ୨୦୦୦ ଦଶକର 7 ବର୍ଷ ଥିଲା ।
ବିନୀତା ବାଳୀ ଜଣେ ଭାରତୀୟ ମହିଳା ଉଦ୍ୟମୀ ଅଟନ୍ତି, ଯିଏ ବ୍ରିଟାନିୟା ଇଣ୍ଡଷ୍ଟ୍ରିର  (ସି.ଇ.ଓ) ଏବଂ ପ୍ରବନ୍ଧକ ନିର୍ଦ୍ଦେଶକ ଅଟନ୍ତି  । ଶିକ୍ଷା ବର୍ଷ ୧୯୭୫ ମସିହାରେ, ସେ ଦିଲ୍ଲୀ ବିଶ୍ୱବିଦ୍ୟାଳୟର ମହିଳା ଶ୍ରୀରାମ କଲେଜରୁ ଅର୍ଥଶାସ୍ତ୍ରରେ ଡିଗ୍ରୀ ହାସିଲ କରିଥିଲେ । ତତ୍ପଶ୍ଚାତ ଜମନାଲାଲ ବଜାଜ ଇନଷ୍ଟିଚ୍ୟୁଟ ଅଫ ମ୍ୟାନେଜମେଣ୍ଟ ଷ୍ଟଡ଼ିଜରୁ ଏମ.ବି.ଏ କରିଥିଲେ । ସେ ସଂଯୁକ୍ତ ରାଜ୍ୟ ଆମେରିକାର ମିସିଗନ ଷ୍ଟେଟ ୟୁନିଭରସିଟିରୁ ଛାତ୍ରବୃତ୍ତି ପ୍ରାପ୍ତ କଲେ ଏବଂ ସଂଯୁକ୍ତ ରାଷ୍ଟ୍ର ମୁଖ୍ୟାଳୟରେ ଏକ ପ୍ରଶିକ୍ଷ ରୂପେ କାର୍ଯ୍ୟ କଲେ । କ୍ୟାରିଅର ସେ ନିଜ କ୍ୟାରିଅରର ଆରମ୍ଭ  "ବୋଲ୍ଟାସ" ରେ କରିଥିଲେ , ଯେଉଁଠାରେ ସେ ଶୀତଲ ପେୟ ବ୍ରାଣ୍ଡ  "ରସ୍ନା" ର ଶୁଭାରମ୍ଭ କରିଥିଲେ । ସେ ୧୪ ବର୍ଷ ପର୍ଯ୍ୟନ୍ତ  "କ୍ୟାର୍ଡବେରୀ" ର ଭାରତୀୟ ଡିଭିଜନ ପାଇଁ କାମ କରି ଭାରତ ଏବଂ ଆଫ୍ରିକାରେ କମ୍ପାନୀର ବଜାର ବିସ୍ତାର କରିଥିଲେ । ୧୯୯୪ ମସିହାରେ  "କୋକାକୋଲା" ରେ ଜଣେ ବିପୁଣ ନିର୍ଦ୍ଦେଶକ ରୂପେ କାର୍ଯ୍ୟ କରିଥିଲେ ଏବଂ ଏହାପରେ ସେ ଆମେରିକା ପାଇଁ ଜଣେ ଉପାଧ୍ୟକ୍ଷ ରୂପେ ନିଯୁକ୍ତ ହେଲେ । କୋକରେ ନିଜ ୯ବର୍ଷ ମଧ୍ୟରେ , ସେ ବିପୁଣତାର ରଣନୀତି ଅନ୍ତର୍ଗତ ଉପାଧ୍ୟକ୍ଷ ରୂପେ କାମ କରିଥିଲେ । ସେ ୨୦୦୫ ମସିହାରେ ଜିମାନ ସମୂହ ଛାଡିଦେଲେ ଏବଂ ଭାରତୀୟ ଖାଦ୍ୟ କମ୍ପାନୀ ବ୍ରିଟାନିୟା ଇଣ୍ଡଷ୍ଟ୍ରିର ମୁଖ୍ୟ କାର୍ଯ୍ୟକାରୀ ଅଧିକାରୀ ରୂପେ ନିଯୁକ୍ତ ହେଲେ , ଯେଉଁଠାରେ ତାଙ୍କୁ ୨୦୦୬ ମସିହାରେ ପ୍ରବନ୍ଧ ନିର୍ଦ୍ଦେଶକ ପଦରେ ଅଧିକାରୀ କରାଗଲା । ବାଳୀଙ୍କୁ ୨୦୦୯ ମସିହାରେ  "ବର୍ଷର ମହିଳା ଉଦ୍ୟମି"  ରୂପେ  (ଇକୋନୋମିକ ଟାଇମ୍ସ ପୁରସ୍କାର)ରେ ସମ୍ମାନିତ କରାଗଲା । ୨୦୦୯ ମସିହାରେ ସେ  "ବ୍ରିଟାନିୟା ନ୍ୟୁଟ୍ରିସିଅନ ଫାଉଣ୍ଡେସନ" ର ସ୍ଥାପନ କରିଥିଲେ , ଯାହା ଭାରତର ପ୍ରତ୍ୟେକ ସ୍କୁଲ ପିଲାମାନଙ୍କ କୁପୋଷଣକୁ ମିଟାଇବା ରାସ୍ତାରେ ଆନ୍ଦୋଳନ ରତ ହୋଇଥିଲେ । ଏହି ଫାଉଣ୍ଡେସନର ସ୍ଥାପନା ଏବଂ ଉଦ୍ଦେଶ୍ୟର ଦୃଷ୍ଟିଗତ ତାଙ୍କୁ ସାମାଜିକ ଦାଇତ୍ୱ ପୁରସ୍କାରରେ ଅଳଙ୍କୃତ କରାଗଲା ।
ଛାଞ୍ଚ: ତାଳଚେର କୋଇଲାଖଣି ସମୂହ ଭାରତୀୟ ରାଜ୍ୟ ଓଡ଼ିଶାର ଅନୁଗୁଳ ଜିଲ୍ଲାରେ ଅବସ୍ଥିତ । ଏହା ବ୍ରାହ୍ମଣୀ ନଦୀ ଉପତ୍ୟକାରେ ଅବସ୍ଥିତ । କୋଇଲାଖଣି ସମୂହ ଭାରତୀୟ ଭୂତତ୍ତ୍ୱ ସର୍ଭେ ବିଭାଗ ଦ୍ୱାରା ଅନୁସନ୍ଧାନର ତଥ୍ୟ ଅନୁସାରେ ଏଠାରେ 38.65 ବିଲଲିଆନ ଟନ କୋଇଲା ଗଚ୍ଛିତ ଥିବାର ଜଣା ଯାଏ । ଏହା ଭାରତର ସର୍ବବୃହତ କୋଇଲା ଗଚ୍ଛିତ ଥିବା ସ୍ଥଳ । ତାଳଚେର କୋଇଲାଖଣି ଅଞ୍ଚଳ 500 ବର୍ଗ କିଲୋମିଟର ଅଞ୍ଚଳରେ ବ୍ୟାପ୍ତ । ଏହି କୋଇଲା ନିମ୍ମ ଗ୍ରେଡର ହୋଇଥାଏ । ଏଥିରେ ମାତ୍ର 35% କାର୍ବନ ସହ 40 % ଅନନ୍ୟ ଦହନଶୀଳ ଦ୍ରବ୍ଯ ଓ 25% ପାଉଶ ଅଂଶ ରହିଥାଏ । 2011 ମସିହା ଅନୁସାରେ ଏଠାରୁ ଦୈନିକ 100 ,000 ଟନ ପରିମାଣର କୋଇଲା ଉତ୍ତୋଳିତ ହେଇ ଓଡ଼ିଶା , ତାମିଲନାଡି , ଆନ୍ଧ୍ରା ପ୍ରଦେଶ , ପଶ୍ଚିମ ବଙ୍ଗ ଓ ଭାରତର ଅନନ୍ୟ ଅଞ୍ଚଳକୁ ଶକ୍ତି ଉତ୍ପାଦନ କେନ୍ଦ୍ରମାନଙ୍କୁ ପରବହନ ହେଇଥାଏ । ଇତିହାସ ଏଠାରେ କୋଇଲା ଖଣି ଥିବାର 1837 ମସିହାରେ ପ୍ରଥମେ ଉଦ୍ଭାବିତ ହେଇଥିଲା । 1921 ମସିହାରେ ଏଠାରେ ଏମ/ସ ଭିଲ୍ଲୀଏର୍ସ କମ୍ପାନୀଦ୍ୱାରା ହାଣ୍ଡିଧୁଆ କୋଇଲାଖଣି ଖୋଲା ଯାଇ କୋଇଲା ଉତ୍ତୋଳନ ଆରମ୍ଭ ହେଲା ପରେ ତରଫରୁ ଅନେକ କୋଇଲାଖଣି ଆରମ୍ଭ ହେଲା । ଦକ୍ଷିଣ ବଳାଣ୍ଡା ଖଣି 1960 ମସୁହାରେ , ନନ୍ଦିରା ଖଣି 1962ରେ , ଜଗନ୍ନାଥ ଖଣି 1972ରେ ଉତ୍ପାଦନ ଆରମ୍ଭ କଳା । 1972/73 ମସିହାରେ 0.91 ମିଲିୟନ ଟନ ଉତ୍ପାଦିତ ହାଉଥିବା ସ୍ଥଳେ 2001/02ରେ ତାହା ବୃଦ୍ଧହୀ ପାଇ 33.10 ମିଲିୟନ ଟନ କୁ ପହଞ୍ଚି ଥିଲା ।ତାଳଚେର କୋଇଲାଖଣି ଅଞ୍ଚଳକୁ ପାଞ୍ଚଟି ପ୍ରଶାସନିକ ଆଞ୍ଚଲ ଯଥା ତାଳଚେର , ଜଗନ୍ନାଥ , କଳିଙ୍ଗ , ଲିଙ୍ଗରାଜ ଓ ହିଙ୍ଗୁଳା ପରିବହନ 1922 ମସିହାରୁ ନିର୍ଗୁଣ୍ଡିଠାରୁ ରେଳପଥ ସଂଯୋଗ ହେଇ ରେଳ ଜରିଆରେ ପରିବହନ ହେବା ସହ ରାଜପଥରେ ମଧ୍ୟ ପରିବହନ ହୁଏ ।
ଖଲିଦା ଅକ୍ତର କଳ୍ପନା ଜଣେ ବଙ୍ଗଳାଦେଶୀ କଥାଚିତ୍ର ଅଭିନେତ୍ରୀ । ସେ ଥିଏଟର, ମଡେଲିଂ ଏବଂ ନାଟକରେ ମଧ୍ୟ ଅଭିନୟ କରନ୍ତି । ସେ ୧୯୮୯ ମସିହାରେ ଦି ମାଷ୍ଟର ଅଫ୍ ଜିନ୍ସ୍ ପାଇଁ ଶ୍ରେଷ୍ଠ ସହାୟକ ଅଭିନେତ୍ରୀ ଭାବରେ ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ ।
ହାଇଡ୍ରକ୍ସିଜିନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ଆଟାରାକ୍ସ/ ) ଏକ ପ୍ରକାର ଆଣ୍ଟିହିସ୍ଟାମିନ   ଟାଇପର ଔଷଧ  । ଉଦ୍‌ବେଗ, ଅଇ   ଓ ଗଲୁ   ହେଉଥିଲେ ଏହି ଔଷଧ ଦିଆଯାଏ । ଏହି ଔଷଧ ପାଟିରେ   ବା ମାଂସପେଶୀରେ   ଇଞ୍ଜେକସନ ଆକାରରେ ଦିଆଯାଏ । ଏହି ଔଷଧର ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ମୁଣ୍ଡ ବିନ୍ଧା ଓ ଶୁଷ୍କ ପାଟି   ହୋଇଯାଏ । ସାଂଘାତିକ ପ୍ରତିକ୍ରିୟା ହେଲେ ଇସିଜିରେ କ୍ୟୁଟି ଲମ୍ବ ହୋଇଯାଏ   । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହି ଔଷଧର ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ । ହିସ୍ଟାମିନ   ପ୍ରଭାବକୁ ଅବରୋଧ କରି ଏହା କାର୍ଯ୍ୟକ୍ଷମ ହୁଏ । ପିପେରାଜିନ   ରାସାୟନିକ ଦ୍ରବ୍ୟମାନଙ୍କ ପରିବାରର ଏହା ଏକ ସଦସ୍ୟ । ସନ ୧୯୫୬ରେ ୟୁନିଅନ ସିମିକ ବେଲଗେ  ( : ) ପ୍ରଥମେ ହାଇଡ୍ରକ୍ସିଜିନ ଔଷଧ ସିନଥେସିସ   ବା ପ୍ରସ୍ତୁତ କରିବା ପରେ ଯୁକ୍ତରାଷ୍ଟ୍ର ଆମେରିକା ଏହାକୁ ସେହି ବର୍ଷ ଫାଇଜର   କମ୍ପାନୀଦ୍ୱାରା ବିକ୍ରୟ ନିମନ୍ତେ ସ୍ୱୀକୃତି ଦେଇଥିଲେ  । ସଂଯୁକ୍ତ ରାଷ୍ଟ୍ରରେ ୨୮ ମାତ୍ରାର ଔଷଧର ୧ ପାଉଣ୍ଡରୁ କମ ମୂଲ୍ୟରେ ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୮ରେ ଏହାର ଏକ ଡୋଜର ହୋଲସେଲ ମୁଲ୍ୟ ପ୍ରାୟ ୦.୦୫ ଆମେରିକୀୟ ଡଲାର ଥିଲା । ସନ ୨୦୧୬ରେ ଯୁକ୍ତରାଷ୍ଟ୍ର ଆମେରିକାରେ ଏହାର ୮ ନିୟୁତ ପ୍ରେସକ୍ରିପସନ ଥିଲା ।
ପାଥାନାମଥିତ୍ତା ଏକ ଭାରତୀୟ ପୌରପାଳିକା   ଅଟେ । ଏହା କେରଳର ପଥନମ୍ଥିତ୍ତ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାଥାନାମଥିତ୍ତା ୯.୨୬୬୭ ଉତ୍ତର ଅକ୍ଷାଂଶ ଓ ୭୬.୭୮୩୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୬୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଥାନାମଥିତ୍ତା ସହରର ମୋଟ ଜନସଂଖ୍ୟା ୨୮୯୪୩ ଅଟେ । ସେଥି ମଧ୍ୟରୁ ୪୮.୨୫% ଜଣ ପରୁଷ ହୋଇଥିବା ବେଳେ ୫୧.୭୫% ଜଣ ନାରୀ ଅଟନ୍ତି । ପାଥାନାମଥିତ୍ତାର ସାକ୍ଷରତା ହାର ୮୫.୧୨% ଅଟେ । ଏହା ଜାତୀୟ ହାରଠାରୁ -୨୦.୨୮% ପ୍ରତିଶତ କମ ଅଟେ । ସେଥିରୁ ୪୧.୭୩% ପ୍ରତିଶତ ପୁରୁଷ ଓ ୪୩.୩୯% ନାରୀ ଅଟନ୍ତି । ୯.୯୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମାଲୟଲାମ ପାଥାନାମଥିତ୍ତାର ସରକାରୀ ଭାଷା ଅଟେ ।
୮ମ ଲୋକ ସଭା ୧୯୮୪ ମସିହାରେ ଗଠିତ ହୋଇଥିଲା । ୧୯୮୪ ମସିହା ସାଧାରଣ ନିର୍ବାଚନ ପରେ ଏହି ଲୋକ ସଭା ୩୧ ଡିସେମ୍ବର ୧୯୮୪ରେ ଗଠିତ ହୋଇ ପାଞ୍ଚ ବର୍ଷ ପରେ ୨୭ ନଭେମ୍ବର ୧୯୮୯ରେ ଭଙ୍ଗ ହୋଇଥିଲା । ୧୯୮୪ ମସିହା ଶେଷ ହେବା ଆଗରୁ ଏହି ନିର୍ବାଚନରେ ନିର୍ବାଚିତ ସଦସ୍ୟମାନେ ଲୋକ ସଭାରେ ଯୋଗ ଦେଇଥିଲେ । ୧୯୮୪ ସାଧାରଣ ନିର୍ବାଚନ ପରେ ରାଜ୍ୟ ସଭାରୁ ୯ ଜଣ ସଦସ୍ୟ ଲୋକ ସଭାକୁ ନିର୍ବାଚିତ ହୋଇଥିଲେ । ଏହି ଲୋକ ସଭାରେ ରାଜୀବ ଗାନ୍ଧୀ ପୁଣିଥରେ ପ୍ରଧାନମନ୍ତ୍ରୀ ଭାବରେ ଦାୟିତ୍ୱ ଗ୍ରହଣ କଲେ ଏବଂ ୨ ଡିସେମ୍ବର ୧୯୮୯ରେ ତାଙ୍କର ହତ୍ୟା ହେବାଯାଏଁ ସେ ଦାୟିତ୍ୱରେ ଥିଲେ । ଏହି ଲୋକ ସଭାରେ କଂଗ୍ରେସ ଦଳ ୭ମ ଲୋକ ସଭାଠାରୁ ୩୦ଟି ଅଧିକ ଆସନରେ ଜିତିଥିଲା ।
ଆରତୀ ଗୋସ୍ୱାମୀ  (ଆରତୀ ବୋଷ) ଜଣେ ଓଡ଼ିଆ ପ୍ରଛଦପଟ୍ଟ ଗାୟିକା  । ଆକାଶବାଣୀ କଟକ କେନ୍ଦ୍ରରୁ ମଧ୍ୟ ତାଙ୍କର ଅନେକ ଗୀତ ପ୍ରଚାରିତ ହୋଇଥିଲା । ଗୀତିକାର ଗୁରୁକୃଷ୍ଣ ଗୋସ୍ୱାମୀ ତାଙ୍କର ସ୍ବାମୀ । ତାଙ୍କ ଝିଆରୀ ଅନ୍ତରା ଚକ୍ରବର୍ତ୍ତୀ ଓଡ଼ିଆ ଚଳଚ୍ଚିତ୍ରରେ ଜଣେ ପ୍ରଚ୍ଛଦପଟ୍ଟ ଗାୟିକା ।
ଆଲଫ୍ରେଡ ପାର୍କ  (ବ୍ରିଟିଶ ସମୟରେ , ପରେ ଚନ୍ଦ୍ରଶେଖର ପାର୍କ ନାମରେ ନାମିତ ) , ଏକ ସର୍ବସାଧାରଣ ପାର୍କ , ଯାହା ବ୍ରିଟିଶ ମାନଙ୍କଦ୍ୱାରା 1870 ମସିହାରେ ଭାରତୀୟ ରାଜ୍ୟ ଉତ୍ତର ପ୍ରଦେଶର ଇଲାହାବାଦ ସହରରେ ନିର୍ମିତ ହେଇଥିଲା  । ରାଜପୁତ୍ର ମର୍କ ଆଲଫ୍ରେଡଙ୍କ ଭାରତ ଭ୍ରମଣ ସମୟରେ ଏହି 33 ଏକର ବିଶିଷ୍ଟ ପାର୍କ ନିର୍ମିତ ହେଇଥିଲା । ଏହା ଆଲାହାବାଦର ବୃହତ୍ତମ ପାର୍କ । ସ୍ଥାନୀୟ ସ୍ୱାଧୀନତା ସଂଗ୍ରାମୀ ଚନ୍ଦ୍ରଶେଖର ଅଜଡଙ୍କ ନାମ ଅନୁସାରେ ଏହାର ନାମ ସ୍ୱାଧୀନତା ପରେ ଚନ୍ଦ୍ରଶେଖର ପାର୍କ କରାହେଇଥିଲେ ମଧ୍ୟ ଲୋକେ ଏହାକୁ ଆଲଫ୍ରେଡ ପାର୍କ ନାମରେ ଜାଣନ୍ତି । ଇତିହାସ 1857 ପାଇକ ବିଦର୍ହ ପରେ 1870 ମସିହାରେ ପୁରାତନ କାଣ୍ଟନମେଣ୍ଟ ଅଞ୍ଚଳକୁ ପାର୍କ ଭାବରେ ପରିବର୍ତ୍ତନ କରା ଯାଇଥିଲା ଓ ନୂତନ ଉନ୍ନୟନ କରାଯାଇଥିଲା । . ଅବସ୍ଥିତି ପାର୍କଟି ଜର୍ଜ ଟାଉନ ନିକଟରେ ଅବସ୍ଥିର ଓ ଟାଗୋରଟାଉନ , ସିଭିଲ ଲାଇନ ଓ ଆଲାହାବାଦ ବିଶ୍ୱବିଦ୍ୟାଳୟ ଏହାକୁ ଘ୍ରେୟ ରଖିଛି । ଏହି ସ୍ଥାନର ଅବସ୍ଥିତି 25 27 '9 ", 80 50,51 " ଏହି ପାର୍କ ଏକ ପୁରାତନ ପ୍ରତ୍ନତତ୍ତ୍ୱ ଭାବରେ ଗଣା ଯାଏ । ଏଠାରେ ଆଧୁନିକ ଚନ୍ଦ୍ର ଶେଖର ସ୍ମାରକୀ ସହ ଭିକ୍ଟୋରିଆ ସ୍ମାରକୀ 1905ରେ ସାର ଜେମ୍ସ ଲଟୋଚେଙ୍କଦ୍ୱାରା ନିର୍ମିତ ହେଇଥିଲା । ଏହା ନିକଟରେ ଚନ୍ଦ୍ରଶେଖର ଅଜାଦ ଷ୍ଟାଡିୟମ , ମୁଇଜିଅମ ଆଦି ରହିଛି । ଥୋର୍ଣହିଲ୍ଲ ମାଇନେ ସ୍ମାରକୀ ମଧ୍ୟ ଏକ ଦର୍ଶନୀୟ ସ୍ଥାନ ।
ଭାରତୀୟ ମୁଦ୍ରା ବା ଟଙ୍କା ଭାରତ, ନେପାଳ ଓ ଭୁଟାନରେ ବ୍ୟବହୃତ ହେଇଥାଏ । ଏହା ଭାରତୀୟ ରିଜର୍ଭ ବ୍ୟାଙ୍କଦ୍ୱାରା ଅନୁମୋଦିତ ହୋଇଥାଏ । ଖ୍ରୀ.ପୂ. ଷଷ୍ଠ ଶତାବ୍ଦୀରେ ଭାରତରେ ମୁଦ୍ରାର ବ୍ୟବହାର ଆରମ୍ଭ ହେଇଥିଲା । ପ୍ରଥମେ ମୁଦ୍ରା ପ୍ରଚଳନ କରିଥିବା ଦେଶମାନଙ୍କ ଭିତରୁ ଅନ୍ୟତମ । ଦୁଇ ହଜାର ଟଙ୍କା  (୨୦୦୦ ଟଙ୍କା) ପାଞ୍ଚ ଶତ ଟଙ୍କା  (୫୦୦ ଟଙ୍କା) ଏକ ଶତ ଟଙ୍କା  (୧୦୦ ଟଙ୍କା) ପଚାଶ ଟଙ୍କା  (୫୦ ଟଙ୍କା) କୋଡ଼ିଏ ଟଙ୍କା  (୨୦ ଟଙ୍କା) ଦଶ ଟଙ୍କା  (୧୦ ଟଙ୍କା) ପାଞ୍ଚ ଟଙ୍କା  (୫ ଟଙ୍କା) ଏକ ଟଙ୍କା  (୧ ଟଙ୍କା) ଧାତବ ମୁଦ୍ରା  (କଏନ୍) ଦଶ ଟଙ୍କା (୧,୦୦୦ ପଇସା) ପାଞ୍ଚ ଟଙ୍କା (୫୦୦ ପଇସା): ପାଞ୍ଚଟଙ୍କିଆ ମୁଦ୍ରା କ୍ୟୁପ୍ରୋ-ନିକେଲ ଧାତୁରେ ନିର୍ମିତ  । ଏହାର ଓଜନ ୯.୦ ଗ୍ରାମ  ଏହାର ବ୍ୟାସ ୨୩ ମି.ମି. ଓ ଆକୃତି ଗୋଲାକାର । ଦୁଇ ଟଙ୍କା (୨୦୦ ପଇସା): ଦୁଇଟଙ୍କିଆ ମୁଦ୍ରା ମୁଦ୍ରା କ୍ୟୁପ୍ରୋ-ନିକେଲ ଧାତୁରେ ନିର୍ମିତ  । ଏହାର ଓଜନ ୬.୦ ଗ୍ରାମ ଏହାର ବ୍ୟାସ ୨୬ ମି.ମି. ଓ ଆକୃତି ଏକାଦଶ କୋଣୀୟ । ଏକ ଟଙ୍କା (୧୦୦ ପଇସା): ଏକଟଙ୍କିଆ ମୁଦ୍ରା ଫେରୋଟିକ୍ ଷ୍ଟେନ୍‌ଲେସ୍‌ ଷ୍ଟିଲ ଧାତୁରେ ନିର୍ମିତ  । ଏହାର ଓଜନ ୪.୮୫ ଗ୍ରାମ  ଏହାର ବ୍ୟାସ ୨୫ ମି.ମି. ଓ ଆକୃତି ଗୋଲାକାର । ୫୦ ପଇସା: ପଚାଶ ପଇସା ମୁଦ୍ରା ଫେରୋଟିକ୍ ଷ୍ଟେନ୍‌ଲେସ୍‌ ଷ୍ଟିଲ ଧାତୁରେ ନିର୍ମିତ । ଏହାର ଓଜନ ୩.୭୯ ଗ୍ରାମ ଏହାର ବ୍ୟାସ ୨୨ ମି.ମି. ଓ ଆକୃତି ଗୋଲାକାର । ୨୫ ପଇସା: ଆଧୁନିକ ୨୫ ପଇସାର ପ୍ରଚଳନ ୧୯୫୫ ମସିହା ସେପ୍ଟେମ୍ବର ମାସରେ ଆରମ୍ଭ ହୋଇଥିଲା । ଏହା ପୂର୍ବରୁ ଏହାକୁ ୧୬ ଅଣାର ଏକ ଚତୁର୍ଥାଂଶ ଚାରି ଅଣା ବା ଚାରଣା ବା ଚାରଣି କୁହାଯାଉଥିଲା । ୧୮୩୦ ମସିହାରେ, ବିଲିୟମ ଚତୁର୍ଥଙ୍କ ଶାସନ ସମୟରେ ପ୍ରଥମେ ରୁପା ତିଆରି ଚାରିଅଣା ମୁଦ୍ରା ପ୍ରଚଳନ କରାଯାଇଥିଲା । ୧୮୪୦ମସିହାରେ ରାଣୀ ଭିକ୍ଟୋରିଆ ଭାରତର ସାମ୍ରାଜ୍ଞୀ ଭାବେ ଭୂଷିତ ହେବା ପରେ ଏହି ରୁପାମୁଦ୍ରାକୁ ଅଧିକ ଆକର୍ଷଣୀୟ କରାଯାଇଥିଲା । ୧୯୧୯ ମସିହାରେ ରୁପା ବଦଳରେ ନିକେଲ ତିଆରି ଚାରି ଅଣା ମୁଦ୍ରା ପ୍ରଚଳନ କରାଯାଇଥିଲା । ଏହି ମୁଦ୍ରା ଉପରେ ସମ୍ରାଟ ପଞ୍ଚମ ଜର୍ଜଙ୍କ ଛବି ରହିଥିଲା । ଦେଶ ସ୍ୱାଧୀନ ହେବା ପରେ ୧୯୫୦ ମସିହା ଅଗଷ୍ଟ ୧୫ରେ ନୂତନ ମୁଦ୍ରା ପ୍ରଚଳନ ହୋଇଥିଲା, ଯେଉଁଥିରେ ନିକେଲ ନିର୍ମିତ ଚାରଣି ଥିଲା । ୧୯୫୭ ମସିହା ଏପ୍ରିଲ ୧ ତାରିଖରେ ଇଣ୍ଡିଆନ କଏନେଜ ଆକ୍ଟ ଲାଗୁ ହେବା ପରେ ଆସିଲା ଚାରଣିର ନୂଆ ରୁପ   ୫ ଗ୍ରାମ ଓଜନ ବିଶିଷ୍ଟ ୨୫ ନୂଆ ପଇସା । ୧୯୮୮ରେ କଳଙ୍କିହିନ ଇସ୍ପାତ ନିର୍ମିତ ଓ ୨.୮୩ ଗ୍ରାମ ଓଜନ ବିଶିଷ୍ଟ ୨୫ ପଇସା । ୨୦୦୨ ମସିହାରେ ଶେଷଥର ପାଇଁ ନୂଆ ପଚିଶି ପଇସା ବଜାରକୁ ଆସିଥିଲା । ୨୦୧୧ମସିହା ଜୁଲାଇ ପହିଲାଠାରୁ ଭାରତର ରିଜର୍ଭ ବ୍ୟାଙ୍କ ପଚିଶ ପଇସାର ପ୍ରଚଳନ ବନ୍ଦ କରି ଦେଇଛନ୍ତି । ୧୦ ପଇସା: ଦଶ ପଇସା ମୁଦ୍ରା ଫେରୋଟିକ୍ ଷ୍ଟେନ୍‌ଲେସ୍‌ ଷ୍ଟିଲ ଧାତୁରେ ନିର୍ମିତ । ଏହାର ଓଜନ ୨.୦୦ ଗ୍ରାମ ଏହାର ବ୍ୟାସ ୧୬ ମି.ମି. ଓ ଆକୃତି ଗୋଲାକାର । ୫ ପଇସା ଭାଷା ପ୍ରତେକଟି ମୁଦ୍ରାରେ ୧୭ଟି ଭାଷା ଥାଏ।
ଫୋର୍, ୨୦୨୨ ମସିହାରେ ଓଟିଟିରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କୌଶିକ ଦାସ ଓ ରାମ ପଟ୍ଟନାୟକ । ଶ୍ରୀଭଶ୍ରୀ ସ୍ୱାଇଁ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଅଭିଶେକ ସ୍ୱାଇଁ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ପାର୍ଥସାରଥୀ ରାୟ, ସତ୍ୟ ରଞ୍ଜନ, ପ୍ରସନ୍ନଜିତ ମହାପାତ୍ର, ସ୍ୱସ୍ତିକ ଚୌଧୁରୀ, ରିୟା ରେଶମ ବରି, ଅଶ୍ୱିନୀ ରାୟ ମହାପାତ୍ର, ନିତ୍ୟ ପ୍ରକାଶ ସ୍ୱାଇଁ, କଳ୍କୀ କୃଷ୍ଣା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଜାନୁଆରୀ ୨୮ ତାରିଖରେ ଆଓ ଏନ୍ଏକ୍ସଟି ନାମକ ଏକ ଓଟିଟିରେ ମୁକ୍ତିଲାଭ କରିଥିଲା । ଅଭିନୟ ପାର୍ଥସାରଥୀ ରାୟ ସତ୍ୟ ରଞ୍ଜନ ପ୍ରସନ୍ନଜିତ ମହାପାତ୍ର ସ୍ୱସ୍ତିକ ଚୌଧୁରୀ ରିୟା ରେଶମ ବରି ଅଶ୍ୱିନୀ ରାୟ ମହାପାତ୍ର ନିତ୍ୟ ପ୍ରକାଶ ସ୍ୱାଇଁ କଳ୍କୀ କୃଷ୍ଣା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ କିସଲୟ ରାୟ ।
ବଣ୍ଡଲ ବ୍ରାଞ୍ଚ ବ୍ଲକ ରୋଗରେ ହୃତ୍‌ପିଣ୍ଡର ବିଦ୍ୟୁତ ତରଙ୍ଗ ପ୍ରଣାଳୀରେ ଏକ ତ୍ରୁଟି ଥାଏ । ବିଦ୍ୟୁତ ତରଙ୍ଗ ବ୍ରାଞ୍ଚ ମଧ୍ୟରେ ଗତି କରିବାରେ ଆଂଶିକ ବା ସମ୍ପୁର୍ଣ୍ଣ ବାଧା ଉପୁଜେ । ସାଧାରଣତଃ ଏହାର ଲକ୍ଷଣ ଦେଖାଯାଏ ନାହିଁ  ଡାହାଣ ବଣ୍ଡଲ ବ୍ରାଞ୍ଚ ବ୍ଲକ  (ଆରବିବିବି/ ) ଓ ବାମ ବଣ୍ଡଲ ବ୍ରାଞ୍ଚ ବ୍ଲକ  (ଏଲବିବିବି/ ) ନାମରେ ଦୁଇଟି ମୁଖ୍ୟ ପ୍ରକାରର ବ୍ଲକ ଦେଖିବାକୁ ମିଳେ  । ପୂର୍ବରୁ ହୃଦ୍‌ଘାତ କିମ୍ବା ପଲ୍ଓନାରି ଏମ୍ବୋଲିଜ୍ମ ଥିଲେ ଆରବିବିବି ଘଟିପାରେ, ଏବଂ ଏଲବିବିବି କରୋନାରୀ ଧମନୀ ରୋଗର ସୂଚନା ଦିଏ  ଏଲେକ୍ଟ୍ରୋକାର୍ଡ଼ିଓଗ୍ରାମରେ  (ଇସିଜି) ୧୨୦ ଏମଏସରୁ ଅଧିକ କ୍ୟୁଆରଏସ କମ୍ପ୍ଲେକ୍ସ ଥିଲେ ରୋଗ ନିର୍ଣ୍ଣୟ କରାଯାଏ  ସମ ଭାବାପନ୍ନ ଅନ୍ୟ ରୋଗମାନଙ୍କ ନାମ ଭେଣ୍ଟ୍ରିକୁଲାର ଟାକିକାର୍ଡିଆ, ଅକାଳ ଭେନ୍ଟ୍ରିକୁଲାର ସଂକୋଚନ  (ପିଭିସି/ ), ବ୍ରୁଗାଡା ସିଣ୍ଡ୍ରୋମ, ବାମ ପାର୍ଶ୍ୱ ଫାସିକୁଲାର ଅବରୋଧ ଓ ଟ୍ରାଇଫାସିକୁଲାର ଅବରୋଧ  ଏହାର କୌଣସି ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ନାହିଁ
ତୃଟି: { } ; . , ' . ବିହାର ଭାରତର ଉତ୍ତର-ପୂର୍ବ ଭାଗରେ ଅବସ୍ଥିତ ଏକ ରାଜ୍ୟ  ପଟନା ସହର ଏହାର ରାଜଧାନୀ
ରେପାଗ୍ଲିନାଇଡ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ପ୍ରାଣ୍ଡିନ, ଏକ ଔଷଧ ଯାହା ଟାଇପ-୨ ମଧୁମେହରେ ରକ୍ତ ଶର୍କରାକୁ ନିୟନ୍ତ୍ରଣ କରିବା ପାଇଁ ବ୍ୟବ‌ହାର କରାଯାଏ । ଏହା ଉପ‌ଯୁକ୍ତ ଖାଦ୍ୟ ଏବଂ ବ୍ୟାୟାମ ସହିତ ଏକତ୍ର ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଏହାର ସର୍ବାଧିକ ପ୍ରଭାବ ପ୍ରାୟ ୩ ଘଣ୍ଟା ମଧ୍ୟରେ ଅନୁଭୂତ ହୁଏ ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ ରକ୍ତ ଶର୍କରା, ମୁଣ୍ଡବିନ୍ଧା, ଗଣ୍ଠି ଯନ୍ତ୍ରଣା, ଅଇ, ଏବଂ ପିଠି ଯନ୍ତ୍ରଣା ହୋଇପାରେ । ଗର୍ଭାବସ୍ଥାରେ ବ୍ୟବହାର ସାଧାରଣତଃ ସୁପାରିଶ କରାଯାଏ ନାହିଁ । ଏହା ମେଗ୍ଲିଟିନାଇଡ ଶ୍ରେଣୀର ଏକ ଔଷଧ ଏବଂ ଅଗ୍ନାଶୟରୁ ଇନସୁଲିନ୍ ମୁକ୍ତ ହେବାରେ ସାହାଯ୍ୟ କରି କାର୍ଯ୍ୟକ୍ଷମ ହୁଏ । ୧୯୮୩ରେ ରେପାଗ୍ଲିନାଇଡ ବିକଶିତ ହୋଇଥିଲା ଏବଂ ୧୯୯୭ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ମସିହା ସୁଦ୍ଧା ଏକ ମାସର ଔଷଧ ଖର୍ଚ୍ଚ ପ୍ରାୟ ୫ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୨୫ଡଲାର ଅଟେ ।
ମହାମେଘ ବାହାନ ଐର ଖାରବେଳ ସ୍ୱାଇଁ  (ଜନ୍ମ: ୨୫ ଅକ୍ଟୋବର ୧୯୫୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଭାରତୀୟ ସଂସଦର ତଳ ସଦନ ଲୋକ ସଭାରେ ଜଣେ ସାଂସଦ ଭାବରେ କାର୍ଯ୍ୟ କରିଥିଲେ । ୧୯୯୮, ୧୯୯୯ ଓ ୨୦୦୪ ମସିହାରେ ସେ ୧୨ଶ, ୧୩ଶ, ୧୪ଶ ଓଡ଼ିଶା ବିଧାନ ସଭାକୁ ବାଲେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ଖାରବେଳେ ସ୍ୱାଇଁ ବିଜେପିରୁ ଇସ୍ତଫା ଦେଇ ଉତ୍କଳ ଭାରତ ନାମରେ ଏକ ରାଜନୈତିକ ଦଳ ଗଠନ କରିଥିଲେ, ମାତ୍ର ପରେ ପୁଣିଥରେ ବିଜେପିକୁ ପ୍ରତ୍ୟାବର୍ତ୍ତନ କରିଥିଲେ । ଜନ୍ମ, ଶିକ୍ଷା ଓ ପରିବାର ଖାରବେଳ ସ୍ୱାଇଁ ୧୯୫୩ ମସିହାର ଅକ୍ଟୋବର ମାସ ୨୫ ତାରିଖ ଦିନ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପୀତାମ୍ବର ସ୍ୱାଇଁ ଏବଂ ମାଆଙ୍କ ନାମ ସରସ୍ୱତୀ ସ୍ୱାଇଁ । ସେ ରାଜନୀତି ବିଜ୍ଞାନ ଏବଂ ଓଡ଼ିଆ ବିଭାଗରେ କଳାରେ ସ୍ନାତକୋତ୍ତର କରିଥିଲେ । ସେ ୧୯୮୦ ମସିହାରେ ଭାରତୀୟ ପ୍ରଶାସନିକ ସେବା (ଆଲାଏଡ଼ ସର୍ଭିସେସ)ରେ ଯୋଗ ଦେଇ, ଭାରତୀୟ ରେଳ ବିଭାଗରେ କାମ କରିଥିଲେ  । ୧୯୮୮ରେ ସେ ଚାକିରୀରୁ ଇସ୍ତଫା ଦେଇ ରାଜନୀତିରେ ପ୍ରବେଶ କରିଥିଲେ । ଖବରକାଗଜ ସମ୍ପାଦନା ଏବଂ ସମାଜସେବୀ ସହିତ ସେ ଜଡ଼ିତ ରହିଛନ୍ତି । ତାଙ୍କ ପତ୍ନୀଙ୍କ ନାମ କଳ୍ପନା ପରିଡ଼ା । ତାଙ୍କର ଗୋଟିଏ ପୁଅ ଅଛି । ସାହିତ୍ୟରେ ଅବଦାନ ଖାରବେଳ ସ୍ୱାଇଁଙ୍କ ରଚିତ ଆଲେଖ ବିଭିନ୍ନ ପତ୍ରିକା ଆଦିରେ ପ୍ରକାଶ ପାଇଛି । ଏଥିସହ ସେ ଏକ ସାପ୍ତାହିକ ଖବର କାଗଜ ବିଶେଷ ଖବରର ପ୍ରତିଷ୍ଠା କରିବା ସହିତ ଏହାର ସମ୍ପାଦକ ଭାବରେ କାର୍ଯ୍ୟ କରିଥିଲେ । ଅନ୍ୟ ଲୋକ ଅନ୍ୟ ଇଲାକା ଓ କ୍ଷୁଦ୍ରଗଳ୍ପର ସମାହାର ବାବୁ ଆସିଥିଲେ ଭଳି ପୁସ୍ତକର ସେ ରଚନା କରିଛନ୍ତି । ରାଜନୈତି ଜୀବନ ଖାରବେଳେ ସ୍ୱାଇଁ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ଯୋଗ ଦେଇଥିଲେ ଏବଂ ପରବର୍ତ୍ତୀ ସମୟରେ ସେ ବିଜେପି ଛାଡ଼ି ଉତ୍କଳ ଭାରତ ନାମକ ଏକ ରାଜନୈତି ଦଳର ଗଠନ କରିଥିଲେ । ମାତ୍ର ପରେ ପୁଣିଥରେ ବିଜେପିକୁ ପ୍ରତ୍ୟାବର୍ତ୍ତନ କରିଥିଲେ । ସେ ଭାରତୀୟ ସଂସଦର ତଳ ସଦନ ଲୋକ ସଭାରେ ସାଂସଦ ଭାବରେ ତିନିଥର କାର୍ଯ୍ୟ କରିଛନ୍ତି । ୧୯୯୮ ଭାରତୀୟ ସାଧାରଣ ନିର୍ବାଚନରେ ଖାରବେଳ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ବାଲେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୨ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ପୁଣିଥରେ ବିଜେପିର ପ୍ରାର୍ଥୀ ଭାବରେ ବାଲେଶ୍ୱର ଲୋକ ସଭା ନିର୍ବାଚନ ମଣ୍ଡଳୀରୁ ୧୯୯୯ ଓ ୨୦୦୪ ମସିହାରେ ଯଥାକ୍ରମେ ୧୩ଶ ଓ ୧୪ଶ ଲୋକ ସଭାକୁ ନିର୍ବାଚିତ ହୋଇଥିଲେ ।
ମଧୁରିମା ତୁଲୀ  (ଜନ୍ମ: ୧୯ ଅଗଷ୍ଟ ୧୯୮୮) ଜଣେ ଭାରତୀୟ କଥାଚିତ୍ର ଏବଂ ଦୂରଦର୍ଶନ ଅଭିନେତ୍ରୀ  । ସେ ହିନ୍ଦୀ କଥାଚିତ୍ର ସ‌ହିତ ଦକ୍ଷିଣ ଭାରତୀୟ କଥାଚିତ୍ର ଏବଂ ହିନ୍ଦୀ ଦୂରଦର୍ଶନରେ ଅଭିନୟ କରିଛନ୍ତି । ପ୍ରାରମ୍ଭିକ ଜୀବନ ମଧୁରିମା ଝାଡ଼ଖଣ୍ଡର ଧାନବାଦଠାରେ ୧୯ ଅଗଷ୍ଟ ୧୯୮୮ରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଟାଟା ଷ୍ଟିଲରେ କାର୍ଯ୍ୟ କରୁଥିଲ ଏବଂ ତାଙ୍କ ମାଆ ଏକ ବେସରକାରୀ ସଂସ୍ଥାରେ କାର୍ଯ୍ୟ କରୁଥିଲେ । ତାଙ୍କର ଜଣେ ସାନ ଭାଇ ମଧ୍ୟ ଅଛି । ଅଭିନୟ ଜୀବନ ମଧୁରିମା ୨୦୦୪ ମସିହାରେ ଏକ ତେଲୁଗୁ କଥାଚିତ୍ର ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ସେ ଅଭିନେତା ସାଇ କ୍ରିଷ୍ଣାଙ୍କ ସ‌ହ ସତ୍ତା ଚଳଚ୍ଚିତ୍ର ଜରିଆରେ ତେଲୁଗୁ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହାପରେ ସେ ମୁମ୍ବାଇ ଯାଇଥିଲେ ଏବଂ ସେଠାରେ କିଶୋର ନମିତ କପୁର ଆକ୍ଟିଂ ସ୍କୁଲରେ ଅଭିନୟ ଶିକ୍ଷା କରିବା ସ‌ହ ଜଣେ ମଡେଲ ଭାବରେ ବିଭିନ୍ନ ବିଜ୍ଞାପନରେ କାର୍ଯ୍ୟ କରିଥିଲେ । ୨୦୦୭ ମସିହାରେ ସେ ଷ୍ଟାର ପ୍ଲସ୍‌ରେ ଏକ ଧାରାବାହିକରେ ଏକ କ୍ଷୁଦ୍ର ଭୂମିକାରେ ଅଭିନୟ କରିବାର ସୁଯୋଗ ପାଇଥିଲେ । ୨୦୦୮ରେ ସେ ଅନ୍ୟ ଏକ ତେଲୁଗୁ ଚଳଚ୍ଚିତ୍ର ହୋମମ୍‌ରେ ଏକ ସ‌ହକାରୀ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ଜେ ଡି ଚକ୍ରବର୍ତ୍ତୀ ଏବଂ ଏହା ୨୦୦୬ର ଇଂରାଜୀ ଚଳଚ୍ଚିତ୍ର ଦ ଡିପାର୍ଟେଡ୍‌ର କାହାଣୀ ସ‌ହ ପ୍ରାୟତଃ ସମାନ ଥିଲା । ୨୦୦୯ରେ ସେ ହିନ୍ଦୀ କଥାଚିତ୍ର ଟସ୍‌ରେ ଅଭିନୟ କରିଥିଲେ । ଏହାପରେ ସେ ଜୀ ଟିଭିର ଧାରାବାହିକ ଶ୍ରୀ  (୨୦୦୮-୦୯)ରେ ବିନ୍ଦିୟା ଭୂମିକାରେ ଅଭିନୟ କରିଥିଲେ  । ଏଥିସ‌ହ ସେ ଝାନ୍ସି କି ରାଣୀ  (୨୦୦୯-୧୧)ରେ ଗାୟତ୍ରୀ ଭୂମିକାରେ ଅଭିନୟ କରିଥିଲେ  । ଏହାପରେ ସେ ଷ୍ଟାର୍ ୱାନ୍‌ର ଧାରାବାହିକ ରଙ୍ଗ ବଦଲ୍‌ତି ଓଢ଼ଣୀ  (୨୦୧୦-୧୧)ରେ ଖୁସି ଭୂମିକାରେ ଅଭିନୟ କରିଥିଲେ  । ୨୦୧୦ରେ ସେ ଅନ୍ୟ ଏକ ହିନ୍ଦୀ କଥାଚିତ୍ର କାଲୋରେ ଜଣେ ନବ ବିବାହିତା ଭାବରେ ଅଭିନୟ କରିଥିଲେ । ଏହା କେପ୍‌ଟାଉନ୍‌ରେ ଅନୁଷ୍ଠିତ ୬ଷ୍ଠ ବାର୍ଷିକ ଦକ୍ଷିଣ ଆଫ୍ରିକାନ ହଲ୍ଲୋୱେନ୍ ହରର୍ ଫେଷ୍ଟିଭାଲରେ ପ୍ରଦର୍ଶିତ ହୋଇଥିଲା ଏବଂ ଶ୍ରେଷ୍ଠ ଚଳଚ୍ଚିତ୍ର ଏବଂ ଶ୍ରେଷ୍ଠ ଚିତ୍ରୋତ୍ତଳନ ପୁରସ୍କାର ପାଇଥିଲା । ୨୦୧୧ରେ ସେ ହିନ୍ଦୀ କଥାଚିତ୍ର ଜଗତରେ ମୁଖ୍ୟ ନାୟିକା ଭାବରେ ପ୍ରବେଶ କରିଥିଲେ । କ୍ୟା କରେଁ କ୍ୟା ନା କରେଁ କମେଡ଼ି କଥାଚିତ୍ର ଜରିଆରେ ସେ ଉପାସନା ସିଂହ, ବ୍ରଜେଶ ହାଜରା ଏବଂ ବାବ୍ରାକ୍ ଗୋନୀଙ୍କ ସ‌ହ ଅଭିନୟ କରିଥିଲେ । ସେହି ବର୍ଷ ସେ କଲର୍ସରେ ପ୍ରସାରିତ ଧାରାବାହିକ ପରିଚୟରେ ରିଚା ଭୂମିକାରେ ଅଭିନୟ କରିଥିଲେ । ମାତ୍ର ପରେ ମୋନା ବସୁ ଏହି ଭୂମିକାରେ ଅଭିନୟ କରିଥିଲେ । ୨୦୧୨ରେ ସେ ସିଗାରେଟ କି ତରାଃ ହିନ୍ଦୀ କଥାଚିତ୍ରରେ ପ୍ରଶାନ୍ତ ନାରାୟଣନ୍‌ଙ୍କ ସ‌ହ ଅଭିନୟ କରିଥିଲେ । ସେହି ବର୍ଷ ସେ ଏକ ଇଂରାଜୀ କ୍ଷୁଦ୍ର ଚଳଚ୍ଚିତ୍ର ଲେଥାଲ କମିଶନ୍‌ରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ୨୦୧୨ରେ ସେ ମାରିଚ ଚଳଚ୍ଚିତ୍ର ଜରିଆରେ କନ୍ନଡ଼ ଏବଂ ତାମିଲ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରଟି କେ. ଶିବସୂର୍ଯ୍ୟଙ୍କଦ୍ୱାରା ନିର୍ଦ୍ଦେଶନା କରାଯାଇଥିଲା । ଏହି ଚଳଚ୍ଚିତ୍ରରେ ମିଥୁନ ତେଜାସୀ ମଧୁରିମାଙ୍କ ସ‌ହ ମୁଖ୍ୟ ଭୂମିକାରେ ଅଭିନୟ କରିଥିଲେ । ୨୦୧୩ରେ ମଧୁରିମା ଏକ ହିନ୍ଦୀ 3 ଚଳଚ୍ଚିତ୍ର ୱାର୍ଣ୍ଣିଙ୍ଗ୍‌ରେ ଗୁଞ୍ଜନ ଦତ୍ତ ଭୂମିକାରେ ଅଭିନୟ କରିଥିଲେ । ୨୦୧୪ରେ ସେ ଅନ୍ୟ ଏକ କନ୍ନଡ଼ ଚଳଚ୍ଚିତ୍ର ନିମ୍ବେ ହୁଲି ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ମଧୁଙ୍କ ସ‌‌ହ କୋମଳ ଝା ଏବଂ ନିବେଦିତା ମୁଖ୍ୟ ଭୂମିକାରେ ଅଭିନୟ କରିଥିଲେ । ୨୦୧୫ରେ ମୁକ୍ତିଲାଭ କରିଥିବା ହିନ୍ଦୀ କଥାଚିତ୍ର ବେବିରେ ମଧୁରିମା ଅଭିନେତା ଅକ୍ଷୟ କୁମାରଙ୍କ ପତ୍ନୀ ଭୂମିକାରେ ଅଭିନୟ କରିଥିଲେ ।
ସାତ୍ୟକି ମିଶ୍ର  (ଜନ୍ମ: ୨୫ ସେପ୍ଟେମ୍ବର ୧୯୭୧) ଜଣେ ଓଡ଼ିଆ ଅଭିନେତା, ଯିଏକି କଥାଚିତ୍ର ଓ ଧାରାବାହିକରେ କାମ କରନ୍ତି  । ଓଡ଼ିଆ କଥାଚିତ୍ରରେ ସେ ଖଳନାୟକ, ହାସ୍ୟ ଅଭିନେତା ତଥା ପାର୍ଶ୍ୱ ଅଭିନେତା ଭାବରେ କାର୍ଯ୍ୟ କରିଛନ୍ତି । ସେ ୨୦ରୁ ଅଧିକ ଓଡ଼ିଆ ଧାରାବାହିକରେ କାମ କରିଛନ୍ତି । ବ୍ୟକ୍ତିଗତ ଜୀବନ ସାତ୍ୟକି ମିଶ୍ର ୧୯୭୧ ମସିହାର ସେପ୍ଟମ୍ବର ୨୫ ତାରିଖରେ କଟକରେ ଜନ୍ମଗ୍ରହଣ କରିଥିଲେ । ୨୦୦୦ ମସିହାରେ ସେ ସୁଚିସ୍ମିତା ମିଶ୍ରଙ୍କୁ ବିବାହ କରିଥିଲେ । ତାଙ୍କର ଦୁଇଜଣ ପୁଅ ଅଛନ୍ତି । ସେ ମୁଖ କର୍କଟରେ ଆକ୍ରାନ୍ତ ହୋଇଥିଲେ ଏବଂ ୨୦୨୩ ମସିହାରେ ତାଙ୍କ ଅସ୍ତ୍ରୋପଚାର ପରେ ସୁସ୍ଥ ହେବା ପରେ ନିଶା ସେବନଠାରୁ ଦୂରେଇ ରହିବାକୁ ବାର୍ତ୍ତା ଦେଇଥିଲେ ।
ଲକ୍ଷ୍ମୀକାନ୍ତ ତ୍ରିପାଠୀ ଜଣେ ଭାରତୀୟ ଓଡ଼ିଆ-ଭାଷୀ ଲେଖକ । ସେ ପ୍ରବନ୍ଧ, ରମ୍ୟରଚନା, ହାସ୍ୟରଚନା, ଗଳ୍ପ, କବିତା ଓ ଅନୁବାଦ ଆଦି ରଚନା କରିଛନ୍ତି । ତାଙ୍କର ପ୍ରମୁଖ ରଚନାବଳୀ ମଧ୍ୟରେ  "ଦାଣ୍ଡି ପେଟେଣ୍ଟ ମେଡିସିନ" ,  "ମିତା ପାଇଁ କବିତା" ,  "ପ୍ୟାରୋଡ଼ି ପଞ୍ଚବିଂଶତି" ,  "ନେତୃଚରିତମ୍" ,  "ଗୋଲି କବିତା ଶତାଧିକ" ,  "ବୈଦ୍ୟଶାସ୍ତ୍ର" ,  "ରାମାୟଣ ହରିବଂଶ" ,  "ଭୂତକେଳି" ,  "ଅବିବାହିତର ଜୀବନସଂଗିନୀ" ,  "ମୁଁ ଦିନେ ଛାତ୍ର ଥିଲି" ,  "ଆଖି" ,  "ପତ୍ନୀ ସହ ୨୫ବର୍ଷ" ,  "ପତ୍ନୀ ଚର୍ଚ୍ଚା" ,  "ଘୋଡ଼ାନାଚ" ,  "ଓଡ଼ିଆ ବ୍ୟଙ୍ଗଗଳ୍ପ"  ଆଦି ପ୍ରଧାନ । ସେ ଅଧୁନା ଫକୀରମୋହନ ସାହିତ୍ୟ ପରିଷଦର ସଭାପତି ଅଛନ୍ତି । ଜୀବନୀ ଲକ୍ଷ୍ମୀକାନ୍ତ ତ୍ରିପାଠୀ ଓଡ଼ିଶାର ବାଲେଶ୍ୱର ଜିଲ୍ଲାର ବିଷ୍ଣୁପୁରଠାରେ ୧୯୫୬ ଅକ୍ଟୋବର ୨୦ ତାରିଖରେ ଜନ୍ମନେଇଥିଲେ । ଶିକ୍ଷା ସେ ଶାନ୍ତିନିକେତନରୁ ଓଡ଼ିଆ ଭାଷା ଓ ସାହିତ୍ୟରେ ସ୍ନାତକୋତ୍ତର କରିଥିଲେ । ତାହା ପରେ  "ଫକୀରମୋହନଙ୍କ କଥା ସାହିତ୍ୟରେ ସାମସମୟିକ ସମାଜର ଚିତ୍ର"  ଶୀର୍ଷକରେ ବ୍ରହ୍ମପୁର ବିଶ୍ୱବିଦ୍ୟାଳୟରୁ ଏମ୍ ଫିଲ ଓ ପରେ  "ଓଡ଼ିଆ ସାହିତ୍ୟରେ କୈବର୍ତ୍ତ ସଂସ୍କୃତି"  ବିଷୟରେ ଉତ୍କଳ ବିଶ୍ୱବିଦ୍ୟାଳୟରୁ ପିଏଚ ଡି ଲାଭକରିଥିଲେ । ଏହାପରେ ସେ  "ଆଦିବାସୀ ସଂସ୍କୃତି ଓ ଓଡ଼ିଆ ସାହିତ୍ୟରେ ତାର ପ୍ରଭାବ"  ବିଷୟରେ ଫକୀର ମୋହନ ବିଶ୍ୱବିଦ୍ୟାଳୟରୁ ଡି ଲିଟ୍ ଉପାଧି ଲାଭ କରିଥିଲେ ।
ବେମ୍ପେଡୋଇକ ଏସିଡ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ନେକ୍ସଲେଟୋଲ, ଏକ ଔଷଧ ଯାହା ଉଚ୍ଚ ରକ୍ତକୋଲେଷ୍ଟ୍ରଲ୍ର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ୨୦୨୧ ସୁଦ୍ଧା ଆୟୁଷ କିମ୍ବା ଅକ୍ଷମତାକୁ ପ୍ରଭାବିତ କରେ କି ନାହିଁ ତାହା ଅସ୍ପଷ୍ଟ ଅଟେ । ଏହା ଏକ ଷ୍ଟାଟିନ୍ ସହିତ ବ୍ୟବହୃତ ହୁଏ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ୟୁରିକ୍ ଏସିଡ୍, ବାହୁ କିମ୍ବା ଗୋଡରେ ଯନ୍ତ୍ରଣା ଏବଂ ସ୍ୱଳ୍ପ ଲାଲ ରକ୍ତ କଣିକା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ଏବଂ ଟେଣ୍ଡନ୍ ଫାଟିଯାଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଯକୃତରେ ଥିବା ଆଡେନୋସିନ ଟ୍ରାଇଫୋସଫେଟ୍-ସାଇଟ୍ରେଟ୍ ଲ୍ୟାସେ ନାମକ ଏକ ଏନଜାଇମକୁ ଅବରୋଧ କରି କାମ କରେ, ଯାହା କୋଲେଷ୍ଟ୍ରଲ ତିଆରିରେ ଜଡିତ ଥାଏ । ୨୦୨୦ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ବେମ୍ପେଡିକ୍ ଏସିଡ୍ ଅନୁମୋଦିତ । ଯୁକ୍ତରାଜ୍ୟରେ ଏହାର ୪ ସପ୍ତାହର କିଣା ମୂଲ୍ୟ ୨୦୨୧ ମସିହାରେ ୫୫ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣ ଔଷଧର ମୂଲ୍ୟ ପ୍ରାୟ ୩୬୦ ଡଲାର ଅଟେ । ଏହା ବେମ୍ପେଡୋଇକ ଏସିଡ୍ / ଏଜେଟିମିବିର ମିଶ୍ରଣ ଭାବରେ ମଧ୍ୟ ଉପଲବ୍ଧ ।
କ୍ରୋଟାମିଟନ, ୟୁରାକ୍ସ ଏକ ବେପାର ନାମ, ହେଉଛି ଏକ ଔଷଧ ଯାହା କାଛୁ, ଉକୁଣୀ ଏବଂ ଗଲୁର ଚିକିତ୍ସା ପାଇଁ ବ୍ୟବହୃତ ହୁଏ । ପରମେଥ୍ରିନ୍ ତୁଳନାରେ କାଛୁ ରୋଗରେ ଏହା କମ୍ ଭଲ କାମ କରୁଥିବା ଦେଖାଯାଏ । ଏହା ଚର୍ମରେ ପ୍ରୟୋଗ କରାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହାର କାର୍ଯ୍ୟ ପ୍ରଣାଳୀ ଅଜ୍ଞାତ ଅଟେ । ଅନ୍ତତଃ ପକ୍ଷେ ୧୯୪୯ ପରଠାରୁ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ କ୍ରୋଟାମିଟନ ଯୁକ୍ତରାଷ୍ଟ୍ରରେ ଅନୁମୋଦିତ ହୋଇଛି । ଯୁକ୍ତରାଜ୍ୟରେ ୧୦୦ ଗ୍ରାମ କ୍ରିମର ମୂଲ୍ୟ ୪ ପାଉଣ୍ଡ । ଯୁକ୍ତରାଷ୍ଟ୍ରରେ ୬୦ ଗ୍ରାମ କ୍ରିମର ମୂଲ୍ୟ ପ୍ରାୟ ୫୦୦ ଡଲାର ଅଟେ ।
ମେହେରଗଡ ଫୋର୍ଟ   :                 :    ,ଭାରତୀୟ ରାଜ୍ୟ ରାଜସ୍ଥାନର ଜୋଧପୁରଠାରେ ଅବସ୍ଥିତ ଭାରତର ସର୍ବ ବୃହତ ଦୁର୍ଗ । ଏହା 1480 ମସିହାରେ ରାଓ ଯୋଧାଙ୍କଦ୍ୱାରା ନିର୍ମିତ ହେଇଥିଲା । ଏହା ସହରଠାରୁ 410 ଫୁଟ ଉପରେ ଅବସ୍ଥିତ ଓ ବିଶାଳ କାୟ ପ୍ରାଚୀରଦ୍ୱାରା ଅବଦ୍ଧ । ଏହା ମଧ୍ୟରେ ସୂକ୍ଷ୍ମ କରୁକର୍ଜ୍ୟ ବିଶିଷ୍ଟ ଖୋଦେଇ ସହ ଅନେକ ପ୍ରସାଦ ସମୂହ ରହିଛି । ଏକକ ଗୋଳେଇ ପାଉଞ୍ଚ ରାସ୍ତା ସହରରୁ ଏହା ଊପରକୁ ଯିବା ପାଇଁ ରହିଛି । ଏହି ଦୁର୍ଗର ବାମକୁ କିରାଟ ସିଂହ ନାମକ ସୈନ୍ୟଙ୍କ ସ୍ମାରକୀ ରହିଛି । ଦୁର୍ଗ ଭିତରକୁ ଯିବାକୁ 7ଟି ଗେଟ ରହିଛି । ଏହା ମଧ୍ୟରୁ ମହାରାଜା ମାନ ସିଂହ ତିଆରି କରିଥିବା ଜୟପୋଲ   ମଧ୍ୟ ଅନ୍ୟତମ ।ମହାରାଜା ଅଜିତ ସିଂ ନିର୍ମାଣ କରିଥିବା ଫତେହପୋଲ ମଧ୍ୟ ମହାରାଜାଙ୍କ ମୋଗଲମାନଙ୍କ ଉପରେ ବିଜୟ ମନେଇବାକୁ ନିର୍ମିତ ହେଇଥିଲା । ଏଠାରେ ସେ ଦେଇଥିବା ହାତର ଛପା ଏବେ ମଧ୍ୟ ରହିଛି । ମେହେରାନଗଡ ଦୁର୍ଗ ଭିତରେ ଥିବାଥିବା ମିଉଜିଅମ ରାଜସ୍ଥାନର ସବୁଠୁ ବେଶୀ ପ୍ରାଚୀନ କୀର୍ତ୍ତିରେ ଭର୍ତ୍ତି ଥିବା ସଂଗ୍ରହାଳୟ । 1730 ମସିହାରେ ମହାରାଜା ଜିତି ଥିବା ପାଳଙ୍କି , ଅସ୍ତ୍ର ଶସ୍ତ୍ର ସବୁ , ପ୍ରାଚୀନ କାଳର ପୋଷାକ , ଅଙ୍କିତା ଚିତ୍ର ଓ ଅନ୍ୟ ଦୁର୍ଲଭ ଏଇତିହାସିକ ଦ୍ରବ୍ଯ ସବୁ ଏଠାରେ ରହିଛି । ଇତିହାସ ରାଓ ଯୋଧା ଯୋଧପୁରକୁ 1459 ମସିହାରେ ଏକ ରାଜପୁତ ରାଜ୍ୟ ହିସାବରେ ସ୍ଥାପନ କରିଥିଲେ । ସେ ରଣମଳଙ୍କ 24 ଜଣ ପୁତ୍ରଙ୍କ ମଧ୍ୟରୁ ଜଣେ ଥିଲେ ଓ ପଞ୍ଚଦଶତମା ରାଠୋର ଶାସକ ଥିଲେ । ସେ ତାଙ୍କର ପୁରାତନ ମନାଦୋର ଦୁର୍ଗରୁ ଜୋଧପୁରଠାରେ ନିର୍ମିତ କରିଥିବା ଏହି ମେହେରଗଡ ଦୁର୍ଗକୁ ତାଙ୍କର ଆବାସ ଉଠେଇ ଆଣିଥିଲେ । ରାଓ ଯୋଧା ତାଙ୍କର ସେନାଙ୍କୁ ନେଇ ତତ୍କାଳୀନ ମେବାର ସେନାବାହିନୀକୁ ପରାସ୍ତ କରି 1459 ରେ ପାହାଡ ଉପରେ ଏହି ଦୁର୍ଗ ସ୍ଥାପନ କାର୍ଯ୍ୟ ଆରମ୍ଭ କରିଥିଲେ । ମେହେରଗଡ ଦୁର୍ଗର ଗ୍ୟାଲେରି ହାତୀ ହାୱଦା ପାଲିଙ୍କି ସେହି ସମୟରେ ପାଳଙ୍କି ରାଜକୀୟ ମହିଳାମାନେ ଯାତାୟତ କରିବାର ଏକ ମାଧ୍ୟମ ଥିଲା । ଏହି ବ୍ୟବସ୍ଥା 20 ଶ ଶତାବ୍ଦୀର ଦ୍ୱିତୀୟର୍ଦ୍ଧ ଯାଏ ପ୍ରଚଳିତ ଥିଲା । ଏଥିରେ ରାଜା ଓ ବିଶିଷ୍ଟ ଅତିଥିମାନେ ମଧ୍ୟ ଯାତ୍ରା କରୁଥିଲେ । ପାଳଙ୍କିକୁ ହାତୀ ଉପରେ ଲଗା ଯାଏ ବା ତାକୁ ଭୃତ୍ୟମାନେ ବହନ କରି ନଉଥିଲେ । ଚାମୁଣ୍ଡା ମାତାଜୀ ମନ୍ଦିର ଚାମୁଣ୍ଡା ମାତାଜୀ ଯୋଧପୁରର ପ୍ରତିଷ୍ଠାତା ରାଜା ରାଓ ଯୋଧାଙ୍କ ଆରାଧ୍ୟା ଦେବୀ ଥିଲେ । ସେ 1460 ମସିହାରେ ମାଁ ଚାମୁଣ୍ଡାଙ୍କ ମୂର୍ତି ଆଣି ମେହେରଗଡରେ ସ୍ଥାପନା କରିଥିଲେ । ରାଓ ଯୋଧା ମରୁଭୁମି ପ୍ରସ୍ତର ପାର୍କ ରାଓ ଯୋଧା ମରୁଭୁମି ପ୍ରସ୍ତର ପାର୍କ 72 ଏକର ପରିମିତ ସ୍ଥାନରେ ବ୍ୟାପ୍ତ ଏକ ପାର୍କ । ଏଠାରେ ପରିବେଶିକ ଭାବରେ ଉଦ୍ଧହର କରାଯାଇଥିବା ମରୁ ଉଦ୍ୟାନ ରହିଛି । ଏହା 2006 ମସିହାରେ ସ୍ଥାପନ ହେଇଥିଲା । ୨୦୦୮ ଦଳା ଚକଟା ଦୁର୍ଘଟଣା ମେହେରଗଡ ଚାମୁଣ୍ଡା ଦେବୀ ମନ୍ଦିର ଭିତରେ 2008 ମସିହାରେ ଦଳା ଚକଟା ଦୁର୍ଘଟଣା ହେଇ 249 ଜଣ ଭକ୍ତଙ୍କ ଦେହାନ୍ତ ଓ 400ରେ ବେସୀ ଆହତ ହେଇଥିବା ଏହି ଦୁର୍ଗ ଇତିହାସରେ ଏକ ଦୁଖଡ ଘଟଣା । . ସଂସ୍କୃତି ଦୁର୍ଗରେ ପର୍ଯ୍ୟଟକଙ୍କ ଚିତ୍ତ ବିନୋଦନ ପାଇଁ ଲୋକ କଳାକାରମାନେ ଲୋକ ସଂଗୀତ ପରିବେଷଣ କରିଥାନ୍ତି । ଏହା ଏଠାରେ ଥିବା ସଂଗ୍ରହାଳୟ, ହସ୍ତତନ୍ତ୍ର ମେଳା , ରେଷ୍ଟୁରାଣ୍ଟରେ ମଧ୍ୟ ପ୍ରଚଳିତ । ଏଠାରେ2012ରେ ଇଂରାଜୀ ଫିଲ୍ମ ର ଶୁଟିଙ୍ଗ ହେଇଥିଲା ।  "ଆୱାରାପନ "  ନାମକ ହିନ୍ଦୀ ଫିଲ୍ମର ଶୁଟିଙ୍ଗ ମଧ୍ୟ 2015ରେ ଏଠାରେ ହେଇଥିଲା । ଆମେରିକୀୟ ନିର୍ଦ୍ଦେଶକଙ୍କ ନାମକ ସଂଙ୍ଗୀତ ଆଲବମ ଥାଇ ଡକୁମେଣ୍ଟାରି ମଧ୍ୟ ଏଠାରେ ନିର୍ମିତ ହେଇଥିଲା ।
ନୱାପୁର ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ନନ୍ଦୁର୍ବର୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନୱାପୁର ସହରର ମୋଟ ଜନସଂଖ୍ୟା ୨୯୮୮୭ ଅଟେ । ସେଥି ମଧ୍ୟରୁ ୫୧.୪୭% ଜଣ ପରୁଷ ହୋଇଥିବା ବେଳେ ୪୮.୫୩% ଜଣ ନାରୀ ଅଟନ୍ତି । ନୱାପୁରର ସାକ୍ଷରତା ହାର ୬୭.୨୦% ଅଟେ । ଏହା ଜାତୀୟ ହାରଠାରୁ ୨.୩୬% ପ୍ରତିଶତ କମ ଅଟେ । ସେଥିରୁ ୩୭.୩୧% ପ୍ରତିଶତ ପୁରୁଷ ଓ ୨୯.୮୯% ନାରୀ ଅଟନ୍ତି । ୧୪.୧୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ନୱାପୁରର ସରକାରୀ ଭାଷା ଅଟେ ।
ନାଗ ଐରି  (ଇଂରାଜୀ ) ହେଉଛି ଏକ ପ୍ରକାର କଣ୍ଟା ବୁଦା ଜାତୀୟ ଗଛ ଯାହା ମୂଳତଃ ଆମେରିକା କ୍ରାନ୍ତିୟ ବଳୟର ବୃକ୍ଷ ମାତ୍ର ଏବେ ଭାରତରେ ବହୁଳ ଭାବରେ ଦଖାଯାଉଅଛି  । ଏହା ଓଡ଼ିଶାରେ ମଧ୍ୟ ବହୁଳ ଭାବରେ ଆଜିକାଲି ଦେଖାଯାଏ । ଆକ୍ରମଣକାରୀ ପ୍ରସାର ନାଗ ଐରି ଏକ ଆକ୍ରମଣକାରୀ  (ଇଂରାଜୀରେ ) ପ୍ରଜାତିର ଗଛ ଅଟେ  । ଏହା ଭାରତର ଜଂଗଲ ମାନଂକରେ ନିଜର ପ୍ରସାର ବିସ୍ତାର କରି ଚାଲିଛି । ଏହା ଯେଉଁଠାରେ ବଢେ ସେଠାରେ ଅନ୍ୟ ଗଛ ମାନଂକୁ ବଢିବାକୁ ଦେ‍ଇନଥାଏ ।
ଧର୍ମ ନିକିତି, ୧୯୯୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଫେଲୁ ମହାନ୍ତି ଓ କନ‌ୱାଲଜିତ୍ ସିଂହ ଏହି କଥାଚିତ୍ରଟିର ପ୍ରଯୋଜନା କରିଥିଲେ । ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟି ସଂଳାପ ରଚନା କରିଥିଲେ । ସଂଗ୍ରାମ ବିଶ୍ୱାଳ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସିଦ୍ଧାନ୍ତ ମହାପାତ୍ର, ମିହିର ଦାସ, ଦେବୁ ବ୍ରହ୍ମା, ସୁରେଶ ବଳ, ମୀନକେତନ, ନମ୍ରତା ଦାସ, ସରୋଜ ଦାସ, ରାକେଶ ଜୈନ, ପ୍ରଦ୍ୟୁମ୍ନ ଲେଙ୍କା, ଶ୍ୱେତା ମଲ୍ଲିକ, ମାମିନା, ରବି ମିଶ୍ର, ସାତ୍ୟକି ମିଶ୍ର, ଉଷସୀ ମିଶ୍ର, ଅପରାଜିତା ମହାନ୍ତି, ଉତ୍ତମ ମହାନ୍ତି, ରାଇମୋହନ ପରିଡ଼ା, ଇନ୍ଦୁ ପାତ୍ର, ଅଦିକନ୍ତ ରାଉତ, କୁଳମଣି ସାହୁ, ଜୟୀରାମ ସାମଲ, ବ୍ରଜ ସିଂହ, ସୁମନ ଆଦି କଳାକାରମାନେ ଏହି କଥାଚିତ୍ରଟିରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସିଦ୍ଧାନ୍ତ ମହାପାତ୍ର ମିହିର ଦାସ ଦେବୁ ବ୍ରହ୍ମା ସୁରେଶ ବଳ ମୀନକେତନ ନମ୍ରତା ଦାସ ସରୋଜ ଦାସ ରାକେଶ ଜୈନ ପ୍ରଦ୍ୟୁମ୍ନ ଲେଙ୍କା ଶ୍ୱେତା ମଲ୍ଲିକ ମାମିନା ରବି ମିଶ୍ର ସାତ୍ୟକି ମିଶ୍ର ଉଷସୀ ମିଶ୍ର ଅପରାଜିତା ମହାନ୍ତି ଉତ୍ତମ ମହାନ୍ତି ରାଇମୋହନ ପରିଡ଼ା ଇନ୍ଦୁ ପାତ୍ର ଅଦିକନ୍ତ ରାଉତ କୁଳମଣି ସାହୁ ଜୟୀରାମ ସାମଲ ବ୍ରଜ ସିଂହ ସୁମନ ମହାରଣା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦୀପକ କୁମାର । ଶୀର୍ଷାନନ୍ଦ ଦାସ କାନୁନ୍‌ଗୋ, ଫେଲୁ ମହାନ୍ତି, ନିଜାମ୍ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହମଦ ଅଜିଜ୍, ସୋନୁ ନିଗମ, ପୂ୍ର୍ଣ୍ଣିମା, ମହମଦ ସାଜିଦ୍, କୁମାର ସାନୁ, ସାଧନା ସରଗମ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଶିବ ପାଣିଗ୍ରାହୀ  (୧ ମାର୍ଚ୍ଚ ୧୯୪୩ - ୯ ନଭେମ୍ବର ୨୦୨୦) ଜଣେ ଓଡ଼ିଆ ଚିତ୍ରଶିଳ୍ପୀ  । ପ୍ରକୃତି ଓ ପରିବେଶ ତାଙ୍କ ଚିତ୍ରକଳାର ମୁଖ୍ୟ ସ୍ଥାନ ଅଧିକାର କରୁଥିଲା । ସୂକ୍ଷ୍ମ ଚିତ୍ରକଳା, ପୁସ୍ତକର ପ୍ରଚ୍ଛଦ ଅଙ୍କନ ସହିତ ଓଡ଼ିଆ ଭାଷା ସାହିତ୍ୟରେ ମଧ୍ୟ ତାଙ୍କର ପ୍ରବେଶ ରହିଥିଲା । ସେ ଓଡ଼ିଶା ଲଳିତ କଳା ଏକାଡେମୀର ସଭାପତି (୨୦୧୩-୨୦୧୫) ଭାବରେ ମଧ୍ୟ କାର୍ଯ୍ୟ କରିଥିଲେ  । ଜୀବନ କାଳ ଶିବ ୧୯୪୩ ମସିହାରେ ମୟୂରଭଞ୍ଜ ଜିଲ୍ଲାର କୁଳିଅଣାଠାରେ ପିତା କେଦାରନାଥ ପାଣିଗ୍ରାହୀ ଓ ମାତା କ୍ଷେତ୍ରମଣି ପାଣିଗ୍ରାହୀଙ୍କ ପରିବାରରେ ଜନ୍ମଗ୍ରହଣ କରିଥିଲେ । ମୟୁରଭଞ୍ଜର ଛଉ ନାଚ ଦେଖି, ସେ ଚିତ୍ରକଳା ପ୍ରତି ଆକର୍ଷିତ ହୋଇଥିଲେ । ୧୯୬୨ ମସିହାରେ ଖଲ୍ଲିକୋଟ ଚାରୁକଳା ବିଦ୍ୟାଳୟରୁ ସେ ଚିତ୍ରକଳାରେ ଉପାଧି ଶିକ୍ଷା ପ୍ରାପ୍ତ କରିଥିଲେ । ପରେ ବିଶ୍ୱଭାରତୀ ଶାନ୍ତିନିକେତନରୁ ଚିତ୍ରକଳା ବାବଦରେ ଅଧିକ ଶିକ୍ଷାଲାଭ କରିଥିଲେ । ଶିକ୍ଷା ସମାପ୍ତି ପରେ ସେ ଭୁବନେଶ୍ୱରସ୍ଥିତ ବିଭୂତି କାନୁନ୍‌ଗୋ ଚାରୁ ଓ କାରୁକଳା ମହାବିଦ୍ୟାଳୟରେ ଅଧ୍ୟାପକ ଭାବରେ ଯୋଗଦେଇଥିଲେ ଓ ସେଠାରୁ ଚିତ୍ରକଳା ବିଭାଗର ମୁଖ୍ୟ ଭାବେ ଅବସର ମଧ୍ୟ ଗ୍ରହଣ କରିଥିଲେ । ୨୦୨୦ ନଭେମ୍ବର ୧୧ ତାରିଖରେ ହୃଦ୍‌ଘାତ ଯୋଗୁ ତାଙ୍କର ପରଲୋକ ଘଟିଥିଲା ।
ଫ୍ରିଡା ଟପ୍ନୋ,  (୨୦ ସେପ୍ଟେମ୍ବର ୧୯୨୫- ୬ ଫେବୃଆରୀ ୨୦୧୮), ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶାର ପୂର୍ବତନ ସାଂସଦ, ମନ୍ତ୍ରୀ ତଥା ପ୍ରଥମ ମହିଳା ଆଦିବାସୀ ଗ୍ରାଜୁଏଟ୍ । ଆଦ୍ୟ ଜୀବନ ସୁନ୍ଦରଗଡ ଜିଲ୍ଲାର ବଡ଼ଗାଁ ବ୍ଲକର ରୁନ୍ ଗାଁରେ ସେ ଜନ୍ମ ହୋଇଥିଲେ । ସେ ସେଠାରେ ପ୍ରାଥମିକ ଶିକ୍ଷା ଓ ପରେ ସୁନ୍ଦରଗଡ ସରକାରୀ ବାଳିକା ଉଚ୍ଚ ବିଦ୍ୟାଳୟରୁ ହାଇସ୍କୁଲ୍ ଶିକ୍ଷା ଲାଭ କରିଥିଲେ । ପରେ ଶୈଳବାଳା ମହିଳା ମହାବିଦ୍ୟାଳୟରୁ ଆଇଏ, ବିଏ ପାସ୍ କରିଥିଲେ । ଚାକିରୀରେ ଓଏଏସ୍ ପାହ୍ୟାକୁ ପଦୋନ୍ନତି ପାଇ ଉପସଚିବ ଭାବେ କାର୍ଯ୍ୟ କରିଥିଲେ । ରାଜନୈତିକ ଜୀବନ ସରକାରୀ କାର୍ଯ୍ୟରୁ ଅବସର ପରେ ୧୯୮୫ରେ ରଘୁନାଥପାଲୀ ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇ ଜାନକୀ ବଲ୍ଲଭ ପଟ୍ଟନାୟକଙ୍କ ମନ୍ତ୍ରୀ ମଣ୍ଡଳରେ ମତ୍ସ୍ୟ ଓ ପଶୁସମ୍ପଦ ମନ୍ତ୍ରୀ ହୋଇଥିଲେ । ପରେ ତାଙ୍କୁ କ୍ରୀଡ଼ା ଓ ଯୁବ ବ୍ୟାପାର ମନ୍ତ୍ରୀପଦ ମିଳିଥିଲା । ସେ ଭାରତୀୟ ଜାତୀୟ କଂଗ୍ରେସର ସଭ୍ୟ ଭାବେ ୧୯୯୧ରେ ୧୦ମ ଲୋକ ସଭା ଓ ୧୯୯୬ରେ ୧୧ତମ ଲୋକ ସଭାକୁ ଓଡ଼ିଶାର ସୁନ୍ଦରଗଡ ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ । ସେ ୬ ଫେବୃଆରୀ ୨୦୧୮ରେ ୯୨ ବର୍ଷ ବୟସରେ ମୃତ୍ୟୁଲାଭ କରିଥିଲେ । ସେ ୧୯୯୮-୨୦୦୨ ପର୍ଯ୍ୟନ୍ତ ରାଜ୍ୟସଭାକୁ ନିର୍ବାଚିତ ହୋଇଥିଲେ । ଅନ୍ୟାନ୍ୟ ସେ ଓଡ଼ିଶା ମହିଳା ହକି ଆସୋସିଏସନ୍ ତିଆରି କରି ଆଦିବାସୀ ବାଳିକାଙ୍କୁ ଉତ୍ସାହିତ କରିଥିଲେ । ସେ ସର୍ବଭାରତୀୟ ମହିଳା ହକି ଫେଡ଼େରେସନର ଉପସଭାନେତ୍ରୀ ଥିଲେ । ଧରତୀ ଆବବା ବୀର ବିର୍ସା ମୁଣ୍ଡାଙ୍କ ପ୍ରତିମୂର୍ତ୍ତି ସଂସଦ ପ୍ରତିଷ୍ଠା କରିବାରେ ମୁଖ୍ୟ ଭୂମିକା ଗ୍ରହଣ କରିଥିଲେ ।
ଲଲିତଗିରି  (ନଳିତଗିରି ନାମରେ ମଧ୍ୟ ଜଣା) ଓଡ଼ିଶାର କେତେକ ମୁଖ୍ୟ ଓ ପୁରାତନ ବୌଦ୍ଧ ସ୍ତୂପ ଓ ବିହାରର ସମାହାର  । ଏହା ଓଡ଼ିଶାର ରତ୍ନଗିରି ଭଳି ଏକ ପୁରାତନ କୀର୍ତ୍ତିରାଜି । ଲଳିତଗିରି, ଉଦୟଗିରି ଓ ରତ୍ନଗିରି ପୁରାତନ ପୁଷ୍ପଗିରି ବିଶ୍ୱବିଦ୍ୟାଳୟର ଏକ ଅଂଶ । ପୁରାତନ ଅନୁଶାସନ ଅନୁସାରେ ଏହାର ଐତିହାସିକ ନାମ ମାଧବପୁର ମହାବିହାର ଥିଲା । ଗୌତମ ବୁଦ୍ଧଙ୍କ ଅସ୍ଥି-ସମ୍ବଳିତ ଏକ ପୁରାତନ ଆଧାର ରଖାଯାଇ ଏକ ସଂଗ୍ରହାଳୟ ଏଠାରେ ନିର୍ମାଣ କରାଯାଇଅଛି । ତାହା ସହ ବାକି ଅନେକ ପ୍ରତ୍ନତତ୍ତ୍ୱିକ ବସ୍ତୁ ମଧ୍ୟ ଏଠାରେ ଜନସାଧାରଣଙ୍କ ଦର୍ଶନ ନିମନ୍ତେ ରଖାଯାଇଅଛି । ୧୯୮୫-୯୨ ଭିତରେ ଏହା ଏ.ଏସ.ଆଇ. ଦେଇ ବହୁଭାବରେ ଖନନ କରାଯାଇଥିଲା । ଏଥିରୁ ଏକ ବିଶାଳ ସ୍ତୂପର ଅବଶେଷ, ଖୋଣ୍ଡାଲାଇଟ, ଷ୍ଟାଲାଇଟ, ସୁନା ଓ ରୂପରେ ତିଆରି ପୁରାତନ ଆଧାର ଆଦି ଏଠାରୁ ମିଳିଅଛି । ଉତ୍‌ଖନନ ୧୯୮୫ରୁ ୧୯୯୨ ମଧ୍ୟରେ ଲଳିତଗିରିର ଉତ୍‌ଖନନ କରାଯିବା ବେଳେ ବହୁ ଦୁର୍ମୂଲ୍ୟ ବୌଦ୍ଧ ମୂର୍ତ୍ତି ଓ ବୌଦ୍ଧ ଧର୍ମ ସମ୍ପର୍କୀତ ଏକ ବିଶାଳ ସ୍ତୂପ ଲୋକଲୋଚନକୁ ଆସିଥିଲା ୤ ଉକ୍ତ ସ୍ତୂପ ମଧ୍ୟରୁ ଗୋଟିତ ଭିତରେ ଗୋଟିଏ ଥାଇ ୪ଟି ଫରୁଆ ମିଳିଥିଲା ୤ ଖାଣ୍ଡେଲାଇଟ ପଥରରେ ନିର୍ମିତ ପ୍ରଥମ ଫରୁଆ ମଧ୍ୟରେ ଷ୍ଟେଟାଇଟ ନିର୍ମିତ ଏକ ଫରୁଆ, ତାମଧ୍ୟରେ ରୂପାର ନିର୍ମିତ ଫରୁଆ ଏବଂ ସେଥିମଧ୍ୟରେ ଏକ ସୁନା ଫରୁଆ ଥିଲା ୤ ଶେଷୋକ୍ତ ସୁନା ଫରୁଆ ମଧ୍ୟରେ ଗୌତମ ବୁଦ୍ଧଙ୍କ ଦେହାବଶେଷ ଥିଲା ୤ ଉକ୍ତ ଦେହାବଶେଷ ସହ ୪ଟି ଫରୁଆ ବର୍ତ୍ତମାନ ପ୍ରତ୍ନତତ୍ତ୍ୱ ସର୍ବେକ୍ଷଣ ସଂସ୍ଥାର ଭୁବନେଶ୍ୱରସ୍ଥ କାର୍ଯ୍ୟାଳୟରେ ଅଛି ୤ ଅବସ୍ଥାନ ଅକ୍ଷାଂଶ ୨୦.୨୫୯୪୫୮ ଉତ୍ତର ଓ ଦ୍ରାଘିମା ୮୬.୨୫୦୬୯ ପୂର୍ବ ଓ ମୁଖ୍ୟ ସ୍ତୁପର ଅବସ୍ଥାନ ୨୦.୫୮୯୪୫୮, ୮୬୨୫୦୬୯ ।
ଜାବାଳି  ସଂସ୍କୃତ:       ପ୍ରାଚୀନ ଭାରତୀୟ ମହାପୁରାଣ ରାମାୟଣର ଏକ ଚରିତ୍ର । ଜାବାଳି ଥିଲେ ଜଣେ ଶିକ୍ଷିତ ବ୍ରାହ୍ମଣ ପୁରୋହିତ ଏବଂ ରାଜା ଦଶରଥଙ୍କ ଜଣେ ପରାମର୍ଶଦାତା । ସେ ତାଙ୍କ ଯୁକ୍ତି ବ୍ୟବହାର କରି ରାମଙ୍କୁ ନିର୍ବାସନରୁ ବିରତ ରହିବାକୁ ପ୍ରବର୍ତ୍ତାଇଥିଲେ । ରାମାୟଣରେ ରାମ ରାଜ ସିଂହାସନ ପାଇବା ଦାବୀକୁ ପରିତ୍ୟାଗ କରି ପିତାଙ୍କ ପ୍ରତିଜ୍ଞା ପୂରଣ କରିବା ପାଇଁ ୧୪ ବର୍ଷ ନିର୍ବାସନରେ ଯାଇଥିଲେ । ପିତାଙ୍କ ସମ୍ମାନ ପାଇଁ ରାମ ତାଙ୍କ ନିଷ୍ପତ୍ତିକୁ ତାଙ୍କର ଧର୍ମ  (ଧାର୍ମିକ କର୍ତ୍ତବ୍ୟ) ଭାବରେ ବିବେଚନା କରନ୍ତି  । ରାମ-ଜାବାଳି ସଂବାଦ ଅଯୋଧ୍ୟା ଖଣ୍ଡରେ ବର୍ଣ୍ଣିତ ପୌରାଣିକ ଉପାଖ୍ୟାନ ଅନୁସାରେ ଜାବାଳି ଭରତଙ୍କ ସହ ବନ ଗମନ କରି ରାମଙ୍କୁ ନିର୍ବାସନରୁ ବିରତ ରହିବାକୁ ମନାଇବା ପାଇଁ ଚେଷ୍ଟା କରନ୍ତି । ଏ ପ୍ରସଙ୍ଗରେ ରାମ-ଜାବାଳି ସଂବାଦ ପ୍ରସଙ୍ଗ ରାମାୟଣରେ ବର୍ଣ୍ନିତ । ରାମଙ୍କୁ ନିର୍ବାସନରୁ ଫେରେଇ ଆଣିବାକୁ ଜାବାଳି ନାସ୍ତିକ ଯୁକ୍ତି ବ୍ୟବହାର କରନ୍ତି । ତାଙ୍କ ଯୁକ୍ତିରେ ଧର୍ମ ପାଇଁ ଯେଉଁମାନେ ଅର୍ଥ  (ବସ୍ତୁ ଭୋଗ) ତ୍ୟାଗ କରନ୍ତି, ସେମାନେ ଏହି ଜୀବନରେ ଯନ୍ତ୍ରଣା ଭୋଗନ୍ତି ଏବଂ ସେମାନଙ୍କ ମୃତ୍ୟୁ ପରେ ବିଲୁପ୍ତ ହୋଇଯାଆନ୍ତି  । ପୁନର୍ଜନ୍ମ ବା ମୃତ୍ୟୁପରେ ଜୀବନକୁ ଅଧିକ ଅବିଶ୍ୱାସ ଦେଖାଇ ସେ ଶ୍ରାଦ୍ଧ ରୀତିନୀତିକୁ ସମାଲୋଚନା କରନ୍ତି । ତାଙ୍କ ମତରେ ଶ୍ରାଦ୍ଧରେ ପୂର୍ବ ପୁରୁଷଙ୍କୁ ଅର୍ପଣ କରାଯାଉଥିବା ଖାଦ୍ୟ କେବଳ ଖାଦ୍ୟର ଅପଚୟ । ସେ ବ୍ୟଙ୍ଗାତ୍ମକ ଭାବରେ ଏଭଳି ମତ ଦେଇଛନ୍ତି ଯେ ଯଦି ନିର୍ଦ୍ଦିଷ୍ଟ ସ୍ଥାନରେ ଜଣେ ବ୍ୟକ୍ତି ଖାଉଥିବା ଖାଦ୍ୟ ଅନ୍ୟ ଜଣକୁ ଅନ୍ୟ ସ୍ଥାନରେ ପ୍ରାପ୍ତ ହୋଇପାରେ, ତେବେ ଦୀର୍ଘ ଯାତ୍ରା କରୁଥିବା ଲୋକଙ୍କ ପାଇଁ ଶ୍ରାଦ୍ଧ କରାଯିବା ଉଚିତ, ଯଦ୍ୱାରା ସେମାନଙ୍କୁ ଆଉ ଖାଇବାକୁ ପଡିବ ନାହିଁ । ଅବଶ୍ୟ, ଜାବାଳି ଏବଂ ଅନ୍ୟମାନଙ୍କ ଯୁକ୍ତି ଶୁଣିବା ପରେ ମଧ୍ୟ ରାମ ତାଙ୍କ ନିର୍ବାସନ ନିଷ୍ପତ୍ତି ବଦଳାଇବାକୁ ମନା କରି ଧର୍ମ ଅନୁସରଣ କରିବାକୁ ଶ୍ରେୟ ମଣିଥିଲେ ।